Ado barita lai dari teknologi yang samakin canggiah, brand nyo dari Samsung. Kulkas layar santuah, ondeh mantap bana. Indak hp se kini kulkas pun ado yang layar santuah. Kulkas tabaru dari samsung ko memungkinkan juo panggunonyo tahubuang jo anggota keluargo sampai teknologi parintah suara juo ado. Bisa awak deskripsikan baa bantuak dan tampilan samsung layar santuah ko. Di kulkas ko ado layar santuah yang ado di sisi kanan pintu, ado 4 pintu, bisa bakomunikasi dari dapua kareno ado aplikasi parintah suaronyo, tampilan elegan. Pokoknyo ancak bana kulkas samsung layar santuah yang ciek ko. Ambo caliak-caliak di Drama Korea kabanyak urang korea alah mamakai juo kulkas merek samsung ko.


Upacaro keagamaan masiang-masiang agamo nan ado di Indonesia mampunyoi namo dan sajaroh masiang-masiang yang mereka yakini sabagai kebenaran. Dalam islam ado yang namonyo hari rayo idul fitri yang paliang disambut dek urang indonesia yang baagamo islam. Di hari ko taraso bana kasucian di diri awak, apolai alah salasai malaksanoan puaso 30 hari. Banyak bana kemuliaan dan manfaaik dari awak bapuaso. Mangko dari itu cubolah untuak malaksanoan juo puaso yang sunah juo, baraja untuak indak malaksanoan nyo katiko hari puaso ramadhan se. Karena banyak bana kemuliaan jo manfaaik puaso, ciek diantaronyo untuak maindari kemaksiatan dan mandapek an berkah dari Allah nan kuaso.


Ambo ndak suko bana kalau sadang sakik disuruah minum teh paik jangan teh paik, teh tawa se ambo ndak suko do. Teh paik ko umumnyo samo se jo teh yang lain inyo samo-samo teh tapi yang iko raso nyo paik warno nyo pun labiah pakek hampia ka itam lai kalau teh manih atau tawa pado umumnyo kan warno nyo labiah tarang. Ambo yo bana ndak suko jo minuman yang kecek amak ambo ancak untuak manyambuah an sakik diare dan lainnyo. Ambo labiah suko minum aia putiah se banyak-banyak dari pado disuruah minum teh paik tu, raso bagatah lidah ambo maminum teh paik tu saketek paik lo tu.


Tarian yang populer sajak zaman kolonial balanda lai, salah satunyo adolah Tarian Ronggeng Blantek. Gerakan iko ko temponyo capek dan punyo energi yang kuek. Tarian yang diadoan dalam sabuah acaro memang jadi pangisi acaro yang pas dan ancak dicaliak. Tarian yang marupokan tarian tradisiona ko banamo tari ronggeng yang ditarikan oleh padusi. Bantuak urang yang manarian kan tari ko adolah inyo mamakai salendang, bajunyo ancak dan feminim bana, tacaliak juo unsur tradisional nyo, diiriangi jo alaik musik daerah, badannyo malenggok-lenggok manunjuk an padusi nan rendah hati dan ancak. Biasonyo tarian iko di tarikan untuak manyambut tamu dan maagiah kebahagiaan yang manggambarkan sosok tari ronggeng ko.


Satiok ado gampo nan bapotensi tsunami pasti kami pai mangungsi ka tampek nan labiah tinggi sabagai caro kami untuak manyalamek an diri. Ndak hanyo keluarga ambo se nan pai mangungsi, urang-urang nan tingga di zona merah tsunami pasti sadonyo bagageh untuak pai ka tampek nan labiah tinggi sahinggo jalanan tu sangaik padek dari arah bawah ka ateh. Sangkiang raminyo honda jo oto ndak ado nan bisa manggarik lai do. Ditambah lo banyak muluik nan ndak batangguang jawek nan mangecek an aia lauik lah naiak sahinggo mambuek banyak urang maninggakan kendaraannyo di tangah jalan dan labiah mamiliah balari untuak manyalamek an dirinyo. Pokoknyo suasana sabana panik saat itu.


Ambo mancaliak-caliak youtube pas malam nio ka lalok tu tibo-tibo se muncua di beranda video urang yang manggunoan Virtual Reality. Ambo se baru tau pas caliak video tu kalau ado teknologi terkini yang mode tu. virtual reality ko adolah teknologi yang mambuek pangguno dapek berinteraksi jo lingkungan hasil simulasi komputer. Jadi teknologi iko mambuek pangguno dapek berinteraksi juo misalnyo dengan lingkungan yang ado dalam dunia virtual yang disimulasikan oleh komputer. Artinyo VR ko awak akan mancaliak gambar-gambar tigo dimensi yang alah tabuek atau tasistem di perangkat nyo sahinggo tacaliak nyato  yang mambuek urang seperti mancaliak langsuang kejadian itu katiko mamakai VR.


Kawan-kawan di siko pasti alah acok mandanga sambal cumi, kan? Nah mari wak buek sambal cumi ala Malaysia nan rasonyo padeh dan ado asam-asamyo! Caronyo mudah : Partamo, buang kulik ari dan kantong tinta, cuci cumi sampai barasiah tu tirisan. Lumuari jo aia limau nipis dan diaman babarapo saaik. Angekan minyak, tumih  bumbu aluih (3 buah lado bulek, 5 buah bawang merah, 3 siung bawang putiah, 2 cm kunyik, 1 sdt garam) sampai harum. Masuakan daun limau, sarai jo lado bubuak tu aduak rato. Tambahan cumi-cumi, aduak hinggo cumi kaku. Tambahan aia, gulo pasia, jo aia asam jawa. Tutuik panci dan masak jo api ketek hinggo cumi ampuak jo marasok. Angkek cumi tu sajian salamo masih angek jo nasi putiah


Vendor smartphone di Cino, ZTE dilaporkan sadang malakukan Pemutusan Hubungan Kerja (PHK) kapado sajumlah karyawannyo.  Divisi nan kanai imbas ko adolah Divisi Penelitian Nirkabel, terminal (nan maurus operasional di perusahaan manufaktur, dan babarapo departemen lainnyo. Dalam laporannyo, sabagian karyawannyo lah di agiah tau dek pihak perusaan sabalum melakukan PHK ko yaitu sekitar bulan Januari 2023. Urang nan kanai PHK ko pun akan manyalasaikan prosedur pengunduran diri pado akhir Februari ko. Namun, pihak ZTE ndak ma agiah rincian labiah lanjuik tentang jumlah karyawan nan kanai PHK. Hanyo sajo laporan dari karyawannyo manyatokan basonyo sekitar 10-20 persen pekerja dari perusahaan ko kanai imbas dari pengurangan karyawan nan dilakukan dek perusahaan.


Kalau manuruik ambo ndak ba a kalau awak minta tolong kapado dunsanak-dunsanak awak nan punyo banyak pengikut di instagram untuak mampromosikan usaho awak. Apo lai di saat usaho wak sadang marugi. Soalnyo ambo caliak-caliak pengaruh sosial media ko gadang bana. Contohnyo se usaho kawan ambo. Baru sabulan nyo buka usaho makanan lah rami se urang badatangan ka kadainyo. Setelah ambo caliak-caliak ruponyo nyo dunsanak dari tanboy kun. Tanboy kun ko pun acok ma iklankan usaho kawan ambo ko, sahinggo banyak urang nan kenal dan ingin mancubo untuak pai makan ka sinan. Sampai hari ko omsetnyo bisa jutaan per hari nyo.


Pado hari minggu ambo jo keluargo ambo punyo kegiatan untuak piknik ka taman bunga. Taman bunga daerah Baturaja, Sumatera Selatan ko adolah tampek nan ancak untuak bapiknik sakaluargo. Banyak hal yang kami alah siapkan sabalum hari minggu ko, bantuak karpet, keranjang tampek malatak an barang dan lain-lain. Kami pai di subuah hari soalnyo bia pas waktu nyampai ka situ. Perjalanan dari rumah kan ma makan waktu satu jam, sedangkan kami nio piknik di pagi hari jadi masih segar bana udaro di sekitar taman bunga ko. Ambo dan keluargo alah salasai malatak an barang-barang di mobil, tinggal pai lai. Sanang bana pagi minggu ko taraso tanang bana.


Hobi olahraga adolah salah satu hobi nan sedang banyak digemari terutama bagi mereka nan nio punyo tubuah sehat dan bugar. Olahraga kini pun alah jadi gaya hidup bagi sebagian orang. Ado beberapa hal nan wajib awak karajoan setelah salasai baolahraga. Pertamo, harus malakukan pendinginan (paragangan otot),  manuruik pakar kedokteran olahraga dari Hospital for Special Surgery di Amerika Serikat, dr. Jordan D. Metzl, otot-otot butuah waktu sekitar 40 minik untuak rileks. Kalau melakukan pendinginan saat otot alah rileks berisiko mangalami cedera otot atau takilia. Kaduo, mandi dan ganti baju. Katiko awak olahraga akan banyak mangaluaan karingek jadi gampang bagi jamur,bakteri atau kuman untuak tumbuah. Katigo, minum aia soalnyo awak alah banyak mangaluaan cairan dalam tubuah sahinggo kalau ndak minum tubuh bisa dehidrasi. Terakhir, isi paruik untuak membangun dan mamelok an otot-otot nan alah bakarajo kareh.


Hal nan paliang paralu diparatian katiko kalian sadang stres adolah tantuan apo nan mambuek kalian stres karano kalian ndak akan tau apo nan kalian lakukan kalau masalah nan mambuek kalian stres se ndak tau. Setelah kalian tantuan apo penyebabnyo, cari solusinyo. Jiko kalian ndak bisa manamukan solusi mako kalian bisa batanyo kapado nan lain kiro-kiro apo solusi tahadap masalah kalian. Sambia manunggu solusi dari masalah kalian mako lakukanlah hal-hal nan kalian sukoi sahinggo sambia masalah kalian teratasi kalian ndak batambah stres untuak manunggu. Pacayo lah dengan melakukan hal-hal nan ambo sampaikan sabalumnyo akan mambuek perasaan kalian labiah tanang dalam mahadapi masalah.


Kawan ambo nyo sadang galau bana, manangih di kamar kos sajadi-jadinyo. Waktu ambo tanyo a yang mambuek inyo sampai mode tu, tanyato dek gara-gara cowok inyo manangih. Ambo nio maaliah an galau kawan ambo ko supayo indak berlaruik bana, yang ambo sarankan adolah awak harus pai liburan. Liburan tu alternatif untuak mananangkan pikiran apolai dari cowok galau tu jadi awak harus bisa banyak malakukan kegiatan lain lai supayo ndak taingek lai. Awalnyo kawan ambo ko ndak nio, tapi pas ambo kecek an kalau pas liburan ka bandung awak bisa batamu jo Iqbal Ramadhan nyo langsuang nio. Jadilah liburan tu bakasan untuak inyo, bisaloh mancaliak Iqbal yang sadang madoa konser. Ambo sarankan untuak kalian pai lah liburan kalau galau dek gara-gara putuih cinta siapo tau bakal batamu jo hal baru yang labiah manakjubkan lai.


Samanjak minyak goreng maha, urang-urang mulai beralih manggunoan air fryer untuak manggoreng makanan. Air fryer ko alaik nan bisa digunoan untuak manggoreng makanan tanpa minyag goreng dan sumber energinyo dari listrik. Manggoreng jo air fryer ko kironyo punyo banyak kalabiahan dan bisa mambuek gorengan wak labiah sehat dibandiang gorengan nan digoreng biaso. Dengan air fryer wak bisa mangurangi kalori dan lemak hampia 70-80 persen dari makanan. Metode masak iko bisa mangurangi dampak bahayo dari manggoreng manggunoan minyak, misalnyo biasonyo kalau manggoreng kentang jo minyak misa mahasilkan zat akrilamida nan bisa buek kanker. Tapi kalau manggoreng dengan air fryer kadar akrilamida bisa turun sampai 90 persen.


Nasi Padang Adolah salah ciek makanan nan banyak disukoan urang karano hargonyo nan murah, rasonyo pun lamak pulo. salain tu nasi padang juo kayo jo rempah-rempah. nasi padang kini alah indak di padang se ado nyo, nasi padang juo tasebar dikota jo dikampuang dari sabang sampai marauke. paminaik nyo pun dari bamacam kalangan dari anak ketek, gadih-bujang, tuo, mudo, padusi, laki-laki jo lain-lain. makanan nan paliang khas dari nasi padang adolah  nasi yang di padukan jo samba randang, babek, tabunsu, gulai lauak, ataupun gulai ayamnyo ditambah sambalado nyo pun nan khas. di nasi padang pulo punyo panggilan surang untuak nambah nasi, yaitu tambuah ciek!.


Kalau nio makanan capek saji nan padeh-padeh, wajib bana mancubo menu fire chicken di Richeese Factory. Awak bisa mamiliah level padehnyo, dari level 1 sampai nan tapadeh di level 5. Fire chicken tu sananyo bantuak ayam goreng tapuang biaso tapi ditambuah jo saus barbeque nan merah dan padeh. Tapi satiok pambalian ayam tu wak diagiahan lo saus keju dan bisa minta labiah. Saus keju ko bisa dijadian panetralisir dari raso padeh Fire Chicken. Minuman di Richeese Factory pun ndak samo takah di tampek lain, restoran ko manyadioan minuman Pink Lava. Rasonyo nan manih cocok bana jadi kawan makan Fire Chicken. Untuak nan suko padeh, tunggu apolai, capeklah bali Fire Chicken di Richeese Factory.


Sajak tahun 2016 den kuliah di Unpad, Jatinangor, alah tadanga kaba-kaba kalau akan dibukak restoran capek saji Mc Donald di Jatinangor. Bahkan, disakitar tahun 2018 banyak mahasiswa nan mangecekan tampek ka ditagakannyo Restoran yang takenal jo Mc Flurrynyo itu dakek dengan kawasan mahasiswa dan dapek dijangkau dengan mudah. Sayangnyo, sampai den lulus sekitar tahun 2020, alun nampak juo bantuak fisik dari bangunannyo ditambah saaik itu Virus Covid-19 sadang angek-angeknyo. Patang, katiko den sibuk mancaliak-caliak twitter, den nampak kalau Mc Donald kironyo alah salasai di bangun di daerah Jatinangor dan akan sagiro dibukak di akhir tahun ko. Hahaha, ado perasaan agak ramuak katiko mancaliak kaba tu, tapi walaupun baitu den tetap maraso sanang, kini mahasiswa nan ado di Jatinangor indak paralu jauah-jauah ka daerah Cibiru untuak makan di Mc Donald.


Agamo Islam alah maatua baa adab nan saharusnyo dilakukan oleh umat Islam dalam aktifitas sahari-hari. Salah satunyo adab saat makan dan minum. Sabagai seorang muslim, kito diwajiban untuak makan dan minum dari nan halal. Sabalun makan harus mancuci tangan talabiah dahulu untuak manjago kabarasiahan makanan nan masuak ka tubuah wak. Kemudian kito harus mambaco basmalah dan doa sabalun makan. Iko dimaksudkan sabagai tando syukur wak ateh rajaki nan diagiah oleh Allah dalam bantuak makanan dan minuman. Makanlah jo tangan suok, karano nan makan jo tangan kida itu adolah perbuatan syaitan. Makan pun ndak buliah takaja-kaja dan ndak buliah sabia mangecek kalau sadang makan. Terakhir kalau alah salasai makan jan lupo untuak mambaco doa satalah makan.


Metatah di Bali adolah salah satu upacara adat nan dilakukan dek urang Hindu di Bali. Metatah barasal dari kato tatah nan berarti pahat. Upacara ko dilakukan dengan mamotong gigi dengan mangikih kaduo gigi tariang dan ampek gigi seri rahang ateh. Potong gigi ko dilakukan dek urang nan alah proesional. Beko urang nan giginyo baru di kikih disuruah untuak mancubo 6 raso. Satiok raso ko mampunyoi simbol tersendiri lo. Untuak raso paik dan asam sabagai simbol untuak selalu tabah manarimo karehnyo kehidupan. Raso padeh sabagai simbol kemarahan dan awak harus saba katiko dalam hiduik banyak manamukan sesuatu nan mambuek emosi. Raso kacuik simbol supayo taat terhadap aturan, raso asin sabagai simbol kebijkasanaan, dan raso manih sabagai simbol kebahagiaan.


Kitab Perjanjian Baru adolah bagian dari Alkitab yang manganduang surek-surek dari para Rasul dan pangikuik Yesus nan ditulih dalam bahaso Yunani. Kitab ko ditulih satalah Kitab Perjanjian Lamo. Kitab Perjanjian Baru ditulih oleh para rasul dan pangikuik Yesus Kristus pado abad patamo satalah lahianyo Yesus. Mereka manulih surek-surek ka umat-umat Kristen nan ado di saluruah dunia pado waktu itu untuak maagiahan ajaran, nasihat, dan panjalehan tentang ajaran agamo Kristen. Satalah Yesus maningga, para pangikuik Yesus picayo bahwa Yesus adolah Mesias. Para pangikuiknyo pun mnulih carito tentang hiduik, ajaran, dan bangkiknyo Yesus sert ajaran-ajaran nan diagiah oleh Yesus kapado inyo dalam buku-buku nan kamudian dikenal sabagai Kitab Perjanjian Baru.


Lubuak bulan marupokan sabuah aia tajun nan talatak di Kabupaten Limo Puluah Kota,Prov. Sumatera Barat. Aia tajun ko mamiliki katinggian 30 meter. Aia nan mangalia dari aia tajun lubuak bulan taruih maalia ka sabuah goa nan talatak pas di bawah aia tajun tasabuik. Bulan patang, den pai mangunjuangi salah ciek hidden gems nan talatak di Jorong Koto Tinggi Kubang Balambak, Kanagarian Simpang Kapuak, Kec. Mungka, Kab. Limo Puluah Kota. Pajalanan den tampuah salamo kurang labiah4-5 jam manggunoan oto pribadi. Salanjuiknyo jalan nan tabantang adolah jalan satapak. Jadinyo, den manuka kenadaraan jo ojek warga nan alah tasadio di lokasi. Sakitar 30 minik, sampailah kito di ujuang jalan. Untuak sampai ka Lubuak Bulan den malanjuikan pajalanan masuak malalui hutan.  Jalan nan dilalui adolah hutan nan asri, pohon-pohon tinggi, dan tabiang-tabiang nan curam. Satalah pajalanan salamo kurang labiah 3 jam, sampailah den di lokasi Aia tajun Lubuak Bulan.


Untuak yang alah bosan nonton film ba genre romantis dan jalan carito yang mudah ditebak, film plot twist cocok bana untuak kalian tonton. Film yang direkomendasikan yang harus kalian tonton satidaknyo sakali saumur hiduik adolah film The Invesible Guest. Film asal spanyol ko bacarito tentang pembunuhan , maungkapkan misteri pembunuhan. Sabalum persidangan sang pengacara meminta klien nyo ko untuak manjaleh an paristiwa nan tajadi tapi indak di sangko malah timbua kasus baru dari kesaksian itu yang inyo tutuik sakian lamo. Film ko menghadirkan double plot twist, awak akan tacangang-cangan manonton iko beko. Jadi tontonan ko cocok bana untuak kalian yang suko carito mode ko.


Mungkin banyak nan alun tau kalau manyanyikan lagu daerah tu punyo teknik tertentu. Ado 4 teknik nan harus dilakukan dek penyanyi lagu daerah supayo lagu nan dibaokkan lamak taranga di talingo nan mandangakan. Nan pertamo, artikulasi.  Artikulasi atau caro pengucapan lirik lagu sangaik dibutuahkan sahinggo apo nan awak lafalkan bisa taranga jaleh dek pandanga. Nan kaduo, intonasi. intonasi adolah tinggi atau randahnyo nada dalam banyanyi. Kalau intonasinyo ndak cocok mako suaro nan dihasilkan akan taranga sumbang dek pendanga. Nan katigo, teknik pernafasan. Dengan maatua angok mako intonasi lagu nan awak nyanyikan akan labiah tapek dan bisa awak jangkau. Nan ka ampek, frasering atau pemenggalan kalimaik. Dengan mamenggal kalimek manjadi labiah pendek adolah salah satu teknik manyanyikan lagu daerah. Asalkan ndak marubah artinyo. Kurang labiah itulah teknik nan harus awak lakukan dalam manyanyikan lagu daerah.


Manafsirkan isi dan maksud dari ayat-ayat Al Quran surang itu ndak buliah. Ado urang atau bahkan diri wak surang kadang suko mambaco tajamahan ayat Al Quran, tu mambuek penafsiran  berdasarkan pikiran wak surang. Untuak manafsirkan Al Quran wajib hukumnyo untuak batanyo jo ahli ilmu tafsir. Manfsirkan Al Quran itu proses nan ndak samudah wak pikiaan. Para ulama manafsirkan suatu ayat Al Quran dengan manggunoan satu atau duo caro, nan patamo dengan caro mancaliak apokah di dalam Al Quran ado hal nan manafsirkan ayat iko atau indak. Kalau ado maka cukuik mancaliak tafsir nan alah dibuek. Caro kaduo yaitu dengan ijtihad jo pamahaman mereka nan balandeh ilmu nan matang dan kaidah tafsir. Jadi ndak bisa sumbarang urang se nan bisa manafsirkan maksud ayat di Al Quran.


Hari iko merupokan hari anniversary 1 tahun Andi dan Lisa berpacaran.  di saat awal pacaran Andi acok bana mamberikan perhatian labiah takah mangantar jemput Lisa kamapun nan inyo mau.  salain itu jugo mereka acok bana pai liburan barsama untuak mampererat hubungan sarato manambah raso cintonyo.  lisa bagitu sanang manjalani tahun iko barsama Andi,  sosok nan manuruiknyo sangek perhatian sarato elok sahinggo inyo dapek manjalani aktivitas sahari-harinyo jo samangat. salain itu jugo mereka acok bana pai ngedate untuak manikmati waktu barsama katiko sanggang sahinggo hubungan mereka manjadi  samakin arek dan indak dapek dipisahkan.  Andi salalu mambanggakan Lisa nan marupokan pacarnyo kapado kawan-kawannyo nan lain bia mereka tahu bahwa Lisa marupokan sosok nan hebat.


Banyak urang nan mamakai angkutan umum, kareno banyak hal nan elok. Labiah capek tantunyo iyo dan urang juo mancari yang labiah murah. Kareno manuruik ambo banyak urang tamasuak ambo yang karajo nio manghemat pangaluaan dengan naiak ka angkutan umum yang terbilang murah. Harago bayia nyo kisaran 3.500 dengan jarak yang jauah sesuai angkutan tu jurusan ka kama. Iko juo alah ambo survei katiko manaliti tentang daya tarik angkutan umum bagi masyarakat. Kabanyakana urang memang labiah mamilih angkutan umum yang alah disadioan dek pamarintah. Kareno labiah tajamin keamanan nyo. Misalnyo naiak KRL, banyak urang nana naiak iko juo. Kalau indak tau pun mudah awak tingga cari tau baa caro naiak KRL.


Halma adolah permainan nan acok ambo mainkan dulu jo kawan-kawan. Dibandiang permainan ludo, ular tangga, dan permainan sejenisnyo nan hits katiko itu ambo labiah suko bamain halma. Permainan halma ko memang labiah maasah utak. Permainan ko manggunoan buah-buah nan bawarna merah, kuniang, dan hijau. Di permainan ko awak dituntuik untuak bisa maisi titik-titik rumah lawan nan mambantuak pola sagitigo dengan manggunokan buah-buah halma wak surang. Dengan buah-buah awak tu lah nan akan manjadi jembatan supayo bisa ka rumah lawan. Sia nan labiah dulu maisi rumah lawan dengan buahnyo sacaro lengkap mako inyo lah nan jadi pamanang. Kalau urang nan maleh bapikia permainan ko ndak akan cocok untuak nyo.


Minggu pagi ko ambo ndak ado karajoan lai do, soalnyo alah salasai dari samalam karajoan ambo. Malam tadi alah salasai mancuci baju, mambarasiahan barang-barang yang baserak. Karena pagi ko ambo punyo waktu luang hal yang nio ambo lakukan adolah mangatua kauangan. Mangatua kauangan memang paliang tapek kalau awak sadang ado waktu langang. Waktu langang manjadikan awak labiah niek untuak malakukan aktivitas lain, ndak tapikia jo perkerjaan lain. Penting juo untuak mangatua keuangan supayo indak boros bana dan bisa tau untuak apo se uang yang saharusnyo awak pakai. Mulai manata kama pai uang ko beko, hal apo yang wajib sebagai kebutuhan dan yang ma lo sebagai prioritas awak. Pagi ko manjadi waktu yang produktif soalnyo ado yang dikarajoan, hal positif lo tu.


Untuak manonton TV kini ko ndak bisa pakai siaran analog. Untuak manonton TV kini mambutuahkan siaran digital. Kalau di lua nagari iko alah lamo diberlakukan, cuma di nagari awak baru akhir tahun ko dimulai. Untuak kalian nan TV nyo alun bisa manangkok sinyal digital ndak paralu cameh dan rusuah. TV kalian akan masi tetap bisa dipakai dengan manggunokan Set Up Box. Jadi lewat Set Up Box ko TV kalian akan bisa manerjemahkan sinyal digital. Jadi daripado kalian mesti bali TV baru ancak bali se alat ko. Haragonyo jauah bana labiah murah dibandiang jo mambali TV baru. Kalau alah ado pitih bali lah dari kini karano masih banyak Set Up Box dengan harago promo.


Treadmill marupokan salah ciek alek olahraga nan banyak digunakan oleh urang nan ingin melatih kakinya. Alek iko digunakan  sabagai media untuak balari. Mamiliki babagai macam kecapekan sahinggo penggunanyo haruih mangikutinyo agar indak tatutup. Nan mamiliki bentuk alas kaki nan disertai dengan media nan dapek taruih bagerak sahinggo katiko ado sasaurang nan meletakkan kakinyo di ateh benda tasebut inyo haruih mangikuti kecapekan nan sadang diputar. Selain itu jugo treadmill  mamiliki penyangga tangan agar katiko urang balari  karano mangikuti kecapekan nan sadang taputar ingin bahenti inyo dapek manyangga tangannyo agar indak tajatuh. Alek nan dilengkapi dengan layar monitor kecil nan manampilkan tingkat kecapekan iko jugo ado beberapa Tombol nan dapek digunakan untuak mangubah capek treadmill serta manghidup atau mamatikan alek iko.


Hubungan nan elok antar sasamo adolah hal yang pantiang dalam lingkungan bermasyarakat, salah satunyo hubungan elok samo kawan. Hubungan nan elok bakaitan samo kanyamanan dalam manjalani iduik di masyarakat, terutamo disekolah. Hubungan nan elok dapek tajadi karano acok basosialisasi dan batuka pandapek. Duduak-duduak sambil mangecek mambuek hubungan bakawan manjadi makin arek. Caro nan pantiang untuak maarekkan hubungan kawan iyolah dengan acok basobok, atau satidaknyo saling bategur sapo, dan sempatkan untuak bacengkrama supayo hubungan tu totap tajalin dengan elok. Apolagi zaman kini, dimano teknologi makin canggih, hubungan jo kwan bisa totap tajalin dengan elok. Kito tetap bisa saliang batukar kaba walaupun alah bajauahan.


Masin cuci dari jaman ka jaman makin canggih. Kalau masin cuci zaman dulu untuak pangariangannyo cuma takao di level 90 persen, sedangkan kini alah ado masin cuci nan takao mangariangan baju di level 99 persen. Bisa dikecek an ndak paralu manjamua di bawah paneh matohari lai do. Selain itu jenis masin cuci kini pun alah banyak modenyo. Fitur-fitur nan disajikan pun labiah banyak. Kalau untuak desainnyo alah pasti makin elegan dan mewah-mewah. Apolai nan model-model terbaru kini. Alah layar santuah se sadonyo. Tapi emang sasuai lo lah dengan haragonyo. Makin banyak dan beragam fitur masin cuci mako makin tinggi lo haragonyo.


Manuruik ambo Indonesia adolah negara nan sangat manjunjuag tinggi nilai kerukunan dan keharmonisan kehidupan ba agamo. Salah satunyo adolah rumah ibadah urang muslim yaitu Masjid Istiqlal dengan rumah ibadah urang Kristen, yaitu Gereja Katedral nan saliang basubarangan. Ndak hanyo itu, diantaro kaduo masajik ko pun di bangun sabuah terowongan nan manghubuangkan duo rumah ibadah ko nan disabuik dengan 'Terowongan Silaturahmi'. Terowongan Silaturahmi dibangun sajak 15 Desember 2020 di bawah pengawasan Kementerian Pekerjaan Umum dan Perumahan Rakyat (PUPR). Terowongan ko bisa lo dimanfaatkan sabagai lahan parkir nan bisa manampuang 500 oto. Diharapkan terowongan ko bisa digunokan bagantian sabagai lahan parkir katiko hari Jumat untuak Umat Muslim dan untuak di hari Minggu untuak umat Kristiani.


Sabalumnyo mambahas gereja kristen protestan, kali ko mengenai gereja kristen katholik. Tampek ibadah jemaat kristen katholik bisa dijadian untuak pertemuan atau perhimpunan ibadah umaik kristen. Babedo saketek dari gereja kristen protestan, bisa awak gambarkan kalau bangunannyo mampunyoi ciri sabagai barikuik. Perbedaannyo talatak pado desain bagunannyo, gereja katholik mamiliki bangunan yang labiah klasik, kemudian mamiliki suduik lancip yang mangarah ka eteh bangunan lua, tadapek salib jo patung yesus kristus dibagian tangah fasad bangunan. Gereja yang terkenal di Indonesia dan basajarah antaro lain, Gereja Katolik Kepanjen Surabaya, Gereja Tua Sekke Maumere, Gereja Katedral Santo Petrus ,Gareja Santo Paulus, Gereja Katedral di Jakarta.


Kalian nan bosan manjalankan olahraga nan biaso-biaso sajo sangaik bisa maikuti salah satu olahraga ekstrem. Olahraga ekstrem nan dapek kalian lakukan adolah parkour. Parkour bisa kalian piliah sabagai alternatif olahraga ekstrem karano parkour indak mambutuahkan tampek khusus untuak manjalankannyo. Kalian bisa malakukan parkour di tampek-tampek sakitar kalian. Contohnyo kalian bisa manggunokan parkour di tembok. Salain itu, dilansir dari laman halodoc, parkour pun mampunyoi cukuik banyak manfaat untuak tubuah. Partamo, parkour bisa maningkekkan daya tahan kito. Kaduo, parkour manguekkan tulang kito. Katigo, parkour mangajakan kito untuak capek maambiak kaputusan. Kaampek, parkour dapek maningkekkan kaparcayaan diri. Kalimo, parkour dapek malatiah fokus. kaanam, parkour dapek maningkekkan kreativitas. Katujuah, parkour dapek maningkekkan katahanan jantuang dan paru-paru. Kadalapan, parkour dapek mangurangi raso takuik. Terakhir, parkour dapek mangurangi parilaku antisosial.


Idola banyak padusi di bidang olahraga bulu tangkis. Kevin sanjaya inyo adolah olahragawan favorit yang banyak disukoi kaum padusi tamasuak ambo. Kevin sanjaya marupokan atlet bulu tangkis paringkek 1 dunia basamo marcus fernaldi. Banyak gelar juara dalam olahraga bulu tangkis yang diraih dek kevin sanjaya. Ado motivasi kevin sanjaya yang elok bana awak contoh yaitu "pikiranmu adolah hal yang kuaik, katiko kamu maisinyo jo pikian positif, hidupmu akan mulai barubah". Dari motivasi yang diagiah kevin awak bisa mancontohnyo. Marilah salalu bapikia positid terhadap sagalo hal, walaupun itu katakuik an awak surang. Kareno awak akan maubah sagalonyo jo prasangko elok awak.


Es jeruk emang lamak dan segar. Sia pun rasonyo pasti suko tamasuak ambo. Tapi, banyak berita nan baredar kalau awak harus hati-hati maminum es jeruk ko karano bisa manyebabkan kematian. Salah satu isu nan baredar tu adolah ndak buliah makan es jeruk jo udang karano Vitamin C pado es jeruk bisa mamicu sanyawo arsenik nan ado pado udang sahinggo awak bisa keracunan. Tapi jan cameh karano isu tu cuma mitos, manuruik publikasi ilmiah Clinical Chemistry, kadar arsenik dalam udang ndak banyak dan bisa langsuang dikaluaan dari urin. Jadi jan cameh lo kalau minum es jeruk jo udang. InsyaAllah alah terbukti aman.


Berawal dari manonton sebuah kejuaraan badminton di Asia, Taufik menjadi sangat tagilo-gilo samo olahraga badminton. Padahal umuanyo baru masuak limo tahun, tapi satiok manonton urang bamain badminton inyo selalu semangat. Kalau ditanyo siapo pemain badminton favoritnyo, inyo selalu menjawek Taufik Hidayat karena namonyo samo-samo Taufik. Selain itu Taufik Hidayat waktu itu menjadi kebanggaan Indonesia karena prestasi-prestasinyo bamain badminton. Semenjak itu, Taufik selalu minta diajarkan bermain badminton samo ayahnyo satiok sore. Ayahnyo pun mendukung dan selalu menyemangati cito-cito anaknyo untuak menjadi legenda badminton sarupo Taufik Hidayat. Ayah Taufik pun sabananyo tabilang cukup pandai bamain badminton dan pernah juara dalam pertandingan antar kampuang. Mungkin bakat dari ayahnyo yang turun ka anaknyo, yaitu Taufik.


Tampek makan bakso di Padang yo banyak. Salah satu nan terkenal dan rami taruih adolah Pondok Bakso Mas Tono nan di dakek simpang 4 SMA Adabiah Padang. Cuma kapatang ado rumor nan bareredar kalau Bakso Mas Tono ko baksonyo ndak pakai dagiang sapi. Tau ndak pakai dagiang apo? Dagiang mancik. Tasirok bana darah ambo katiko mandanganyo, soalnyo waktu SMA ambo acok bana makan disinan. Lah sempat ditelurusi dek polisi sampai-sampai disegel tampeknyo. Tapi alhamdulillaah ruponyo berita tu ndak batuah do. Baksonyo lai pakai dagiang sapi. Mungkin dek persaingan nan tinggi jadi urang ko ba a ka manjatuahan usaho urang lain se. Tega bana urang nan manfitnah.


Batagak rumah adolah upacara adek suku Minangkabau nan dikarojoan mandirian rumah gadang. Ado babarapo hal nan paralu untuak diketahui terkait pandirian rumah gadang yaitu partamo, Mufakek awal nan dimulai dengan mambahas larak, ukuran, serta waktu pangarojoan. Kaduo, maleo kayu yaitu manyiapan bahan. Katigo, mancatak tiang tuo adolah kegiatan utamo dalam pambuatan rumah. Kaampek, Batagak tiang yaitu bagotong royong dalam manangakan tiang. Lalu, maniakan kudi-kudo yaitu malanjuikan kegiatan pambangunan. Kalimo, manaiaki rumah yaitu upacara batagak rumah adolah upacara sabagai bantuak tarimokasih pado sado pihak nan talibat dalam pambuatan rumah dan sabagi bantuak wujud syukur kapado rahmat nan Allah SWT agiah dalam kelancaran pambuatan rumah.


Contoh marketplace gadang di Indonesia dan dunia. 1)Shopee, sajak tahun 2015, marketplace asal Singapura ko alah manguasai pasa Asia Tenggara. Shopee marupokan salah satu marketplace tagadang di Indonesia nan mampunyoi pangunjuang mancapai 75 juta satiok bulannyo. Kagiatan promosi kreatif dan malibek an banyak artis papan ateh mambuek Shopee samakin tenamo sarato mampunyoi banyak pangguno. 2)Tokopedia, manjadi salah satu marketplace Indonesia nan mampunyoi predikat startup unicorn. Marketplace ko mandapek an dukuangan panuah dari Softbank sarato Sequoia Capital, parusahaan modal ventura teknologi di Amerika. Jumlah kunjuangan palanggan di marketpalce ko manduduki paringkek partamo yaitu sagadang 137.200.900. Hal iko pulo mangahantarkan banyak nan bajualan di marketplace tagadang di Indonesia, Tokopedia.


Ani kawan ambo ndak suko bana jo susu, padohal inyo makan saketek lo jadi acok bana inyo tu pingsan di sakolah dek gara-gara badan nyo ko lamah. Padohal alah ambo kecek an cubo se lah makan susu soalnyo inyo makan saketek banyak bana yang inyo ndak suko jadi kekurangan gizi lah inyo. Susu tu kecek ambo kayo akan kandungan-kandungan yang elok bagi tubuh awak contohnyo vitamin A,B,D, Zat besi, Kalsium,Protein yang ancak untuak badan awak untuak hiduik labiah sehat. Jajaran urang kesehatan pun alah mangecek an makanan yang manganduang apo se yang ancak untuak tubub sehat awak, kalau ndak nio minum susu kan bisa bali roti susu atau samacamnyo supayo adoloh tenanga awak. Akhirnyo ani ko nio disuruah makan roti berbahan susu tapi alun siap lai untuak minum susu, setelah inyo makan roti tu yo lamak keceknyo, itulah kecek ambo rasoan dulu baru mangecek ndak lamak nyo.


Banyak macam keris salah satunyo ado keris yang barasa dari Bali. Keris Bali ciek ko mamiliki wujuik yang cukuik gadang dan panjang, lalu dibagian ujuangnyo dibuek dari kayu dan dihiasi oleh susunan batu permata nan ancak bawarno-warni. Keris bali jarang manggunoan pandongkok, jadi hanyo hanyo dilengkapi jo cincin logam berukuran taba lalu dihiasi jo permata. Pokoknyo kalau awak mancaliak sanjato tradisional dari bali ko yo takagum-kagum awak karena ancak dan menawan. Jadi untuak kalian nan punyo keris bantuak iko cukuik di pajang se dan mangoleksi se kalau yang nio karena nilai seni nyo, jadi jan manggunoan katajaman nyo untuak hal-hal nan indak batua. Lestarikan lah warisan tradisional ko sampai dicaliak jo anak cucu awak.


Usman bin Affan adolah khalifah katigo yang bakuaso pado tahun 644 sampai 656 dan marupokan khulafaur rasyidin dengan maso kekuasaan talamo. Usman bin affan adolah sahabat nabi yang patamo kali malakukan perluasan Masjidil haram, mekkah dan masajik nabawi tamasuak madinah juo. Beliau juo dipicayo untuak mambantuak angkatan lauik yang cukuik kuek. Manuruik buku nan mancaritoan tentang kekayoan usman bin affan adolah kareno memang awalnyo usman ditingaan harato warisan yang banyak dari ayah beliau dan usman juo badagang dang mangembangan bisnis ayahnyo dengan sangaik elok. Indak sio-sio, beliau manjadi saudagar takayo dan tapandang di antaro kaum quraisy makkah pado maso itu.


Dibulan Desember, tanggal 1 den pai jo keluarga untuak marayoan hari ulangtahun sakaligus liburan keluarga karano saat itu pas sadang tanggal merah. Awalnyo kami sakeluarga indak ado rencana untuak pai liburan. Tapi karena mereka tau den ulangtahun di tanggal mereka libur, mako malam hari sabalum tanggal 1 ayah maagiah tau  bisuak pai liburan. Saat itu, den jo adiak-adiak mamiliah untuak pai ka Pantai Padang. Bisuaknyo, kami langsuang balari katiko alah tibo di pantai. Pemandangan nan rancak mambuek kami banyak bafoto jo latar belakang pantai. Lamo waktu nan kami abihan untuak bamain di pantai sampai rasonyo indak rela pai dari situ. Saat hari luang beko, den baniek untuak baliak kasiko untuak liburan.


Satiok bulan puaso ramadhan, salamo 30 hari panuah kami anak pondok malaksanoan kegiatan khatam Al-quran 30 Juz. Artinyo dalam sahari tu awak mambaco satu juz untuak bisa khatam pas salasai puaso ramadhan. Kegiatan khatam al-quran ko memang alah manjadi kabiasoan katiko bulan ramadhan tibo. Banyak bana keberkahan dan manfaaik katiko awak khatam al-quran.Diantaronyo adolah awak mandapek an syafaat di hari kiamak, manjadi amalan yang paliang disukoi Allah. Katiko bulan puaso ko balabiah-labiah kaberkahannyo dan manfaatnyo bagi awak. Khatam alquran juo manyampurnakan ibadah puaso awak, kareno dengan mambaco alquran manjadi bantuak ikhtiar awak untuak mandapek an kaberkahan dari nan kuaso Allah SWT.


Banyak muda-mudi nan malu kalau nyo jomblo alias ndak punyo pacar karano nan jomblo ko banyak digalak an dan di cacek-caek dek kawan-kawannyo nan lain. Dikecek an ndak laku lah dan lain-lain. Sarupo pengalaman ambo surang nan alah hampia 22 tahun manjomblo. Tapi ambo ndak pernah mempermasalahkannyo. Memang ambo nan ndak nio pacaran karano itu perbuatan nan di larang dek Tuhan. Pacaran tu banyak mudharatnyo. Bara banyaknyo doso nan awak pabuek katiko pacaran. Basantuahan satu samo lain nan alah jaleh laki-laki jo padusi tu ndak buliah basantuahan kecuali jo mahramnyo. Selain itu waktu banyak lo nan tabuang kok pacaran. Makonyo daripado awak maabihan waktu jo pacaran ancak awak sibukkan se diri awak dengan malakukan kegiatan nan labiah positif.


Salah satu ajaran dasar Islam nan salalu kito ingek yaitu Rukun Islam. Rukun Isalm adolah prinsip-prinsip dasar nan harus diganggam oleh satiok muslim dalam manjalankan hiduik sahari-hari dengan ajaran Islam. Rukun Islam ado limo, nan patamo, maucapkan duo kalimat syahadat.Rukun nan kaduo, sholat. Sholat ko wajib dilaksanoan oleh sado muslim nan alah masuak usia baligh. Nan katigo puaso. Rukun nan kaampek zakat. Zakat wajib dilakukan seorang muslim nan alah mamanuahi syarat-syarat zakat. Nan kalimo naiak haji. Naiak haji indak diwajiban untuak saluruah muslim, tapi hanyo untuak nan alah mampu secara fisik dan finansial sajo nan dianjurkan untuak manunaikan ibadah haji.


Roti bakar bagi sabagian urang manjadi makanan pangganti nasi. karano kepraktisan caro dan dapek manghemat waktu. caronyo cukuik sederhana. Roti bakar ko adalah makanan nan tabuek dari roti tawar nan dipanggang dan diolesan selai. varian selainyo pun baragam, ado coklat, naneh, stroberi, sarikayo, kacang, keju dan lain sabagainyo. untuak prosesnyo nan partamo, siapan alat saparti teflon jo spatula. Kaduo, siapan bahan saparti roti tawar, mentega, jo selai nan di inginkan sasuai salero. Dan katigo, olesi roti jo mentega dan selai. Lalu angekan teflon dan masuakan roti nan alah diolesan tadi ka teflon. baliakan roti jiko warnanyo alah mulai kacoklatan. tunggu babarapo minik hinggo roti matang. jiko roti alah matang, latakkan di piriang dan roti alah siap untuak disantap.


Indonesia manjadi salah satu pangguno internet manggunoan parangkek smartphone tabanyak di dunia. Hal itu dapek diliek dari banyakmyo pangguno internet di Indonesia dari laporan We Are Social, tacatat ado sabanyak 204, 7 pangguno internet di Indonesia paso awal tahun 2022. Panggunoan internet di Indonesia taruih maningkek dibandiang jo tahun 2021. Jumlah nyo maningkek sagadang 1,03 persen. Bahkan, panggunoan internet di Indonesia maningkek dalam limo tahun terakhir. Dimano persentase loncek an sagadang 54, 25 persen, diliek dari panggunoan internet pado tahun 2018 sagadang 132, 7 juta pangguno. Salain itu, pangguno smartphone ko labiah dominan nan jantan dibandiang batino. Parbandingannyo labiah gadang 67, 41 persen dibandiang batino nan 65, 09 persen.


Katiko sasaurang alah mamiliki hubungan takah pacaron biasonyo akan malakukan hal-hal barikut untuak mampererat hubungannyo.  partamo,  acok bana  barkomunikasi bia hubungan mereka manjadi labiah dakek.  kaduo,  mamberitahu kegiatan sarato lokasi sahari-hari bia pasangan mangetahui bagaimano aktivitasnyo katiko  indak sadang barsamanyo.  katigo,  acok malakukan kencan untuak manumbuhkan raso cinto sarato mampererat hubungan mereka karano waktu nan dihabiskan barsama digunokan untuak manciptakan kenangan nan indak dapek dilupakan. kaampek, mamberikan kalimat mesra maupun tindakan romantis takah mamberi bunga atau gombalan sabagai ujian kapado pasangan sahinggo tercipta raso bahagia katiko barsama. Itulah salah satu hal nan dapek dilakukan katiko barpacaron bia dapek mampererat hubungan.


Insinyur Maasaki Nagumo suko bana manonton serial anime jadi inyo tainspirasi dari "Gundam". Robot mononofu ko marupokan robot yang alah dilengkapi kokpit pado bagian dado sebagai ruang kandali dan dipasang banyak jumlah layar monitor yang tahubuang dengan kamera bagian depan robot. Robot takenal dengan ciri nyo yang gadang dan tinggi, barek nyo 7 ton, tingginyo 8,5 meter. Acok dinamoan robot raksaso, robot iko mamiliki ruang kendali dibalakang dadonyo. Diruang itulah sistem yang dapek mangontrol robot mononofu ko. Sistem juo bisa maangkek tangan robot ko dan bisa juo mamacik barang-barang seperti sanjato kareno jari robot ko bisa manggariak, bantuak urang se.


Untuak bisa mamasak bobor pucuak kundua atau pucuak labu siam awak paralu manyiapan 14 bahan diantaronyo ado pucuak kundua, tempe, daun salam, langkueh, santan, aia, gulo merah, garam, kaldu bubuk, bumbu aluih, bawang merah, bawang putiah, dama, katumba, jo kencur. Salanjuiknyo mulai mamasak, partamo karek pucuak kundua tadi sasuai salero masing masiang. Kaduo manggalagakan aia kalau alah manggalagak masuakan bumbu aluih, tempe jo salam. Katigo kalau lah manggalagak masuakan pucuak kundua. Ka ampek kalau lah saparo masak masuaka santan, garam, gulo jo kaldu bubuak. Yang terakhir tunggu sampai sayua ko masak. Kalau alah masak bisa di salin ka cambuang dan siap dimakan pakai nas angek.


Yulia jauah-jauah dari Jatinangor nio liburan ka Bandung. Sabalun ka Bandung, inyo alah mancari-cari tampek wisata nan sadang hits kini di media sosial. Adotampek nan nio inyo kunjungi, namonyo Rabbit Town. Tampeknyo di daerah Cimbuleiut, Bandung. Yulia maajak kawan-kawan nyo pulo nan lain ka sinan untuak bafoto-foto. Inyo jo kawan-kawannyo pai naiak ojek online. Kironyo jalannyo macet ka sinan, bantuaknyo banyak urang nan nio mengunjungi Rabbit Town ko. Sampai sinan ternyata batua banyak nan pai ka siko. Rami urang-urang nan pai jo kawan-kawan nyo untuak bafoto. Yulia sanang bana bisa dapek banyak foto nan rancak. Walaupun alah macet-macet ka sinan, tapi inyo dapek foto nan inyo suko.


Manonton film manuruik ambo ado juo manfaat nyo katiko awak bisa mamilah waktu dan mamiliah tontonan yang tapek. Manonton film bisa juo manghilangkan stres. Manonton bisa manjadi sarana relaksasi yang biso memperbaiki suasana hati awak, mangko dari itu piliah lah tontonan yang tapek. Contohnyo kalau lagi stres dan sadiah tontonlah film komedi, kalau nio maambiak banyak manfaat carilah film nan maagiah palajaran bagi awak, kalau lagi nio manambah mood tontonlah film romance. Manfaat manonton film ko banyak dirasoan oleh urang nan bisa maambiak hikmah dari satiok film yang inyo tonton. Banyak dari urang yang mamiliah manonton film untuak manjadi kegiatan katiko langang.


Seperti yang awak tau oto adolah kendaraan roda ampek yang digerakkan jo tanago mesin dengan bahan bakar bensin atau solar yang mampunyoi bantuak tertentu. Kalau kini adoloh Mobil dengan teknologi terkini, mobil listrik adolah kendaraan yang sapanuahnyo digerakkan listrik dari baterai yang bisa di isi ulang. Ciri mobil iko ko, kendaraan yang sadoalahnyo digerakkan dek tanago listrik yang bisa diisi ulang, punyo controller, haragonyo cukuik maha dari mobil biaso, ado DC convertor. Mobil listrik memang mampunyoi keunggulan yang diaagiah dari sisi teknologi yang bisa mambuek mobil ko capek kareno mamiliki output tanago yang instan. Sahinggo mambuek tanago yang di dapek sataro jo tanago yang dihasilkan oleh inverter dari baterai.


Pado hari salaso di sakolah ado latihan Badminton bantuak biasonyo. Memang satiok hari salaso adolah jadwalnyo ekskul badminton. Anak-anak yang ikuik ekskul pasti alah bakumpua di hari salaso untuak latihan. ambo tamasuak urang yang maikuik an ekskul badminto, kareno salain ambo sanang banyak juo manfaaiknyo. Ambo bisa baolahraga tanpa tababani kareno ambo sanang bamain badminto. Biasonyo se kalau ambo sadang latihan lamo dan bisa mambaka kalori sakitar kurang labiah 400 kalori. Pambakaran kalori ko dapek maningkek an metabolisme yang siap tu mambantu manurunan barek badan. Manfaaik lainyo yang ambo rasoan katiko acok bamain badminton adolah bisa maningkekan fleksibelitas tubuh ambo.


Dulu urang ado satu cowok yang urang suko dan sampai kini masih gitu. Setelah banyak komunikasi dan dakek ndak nyangko do kiro e cowok ko suko lo ka urang dan maajak pacarana ka kami. Urang tolak dengan alasan emang ndak nio pacaran do awal e inyo binguang baa kok ndak nio tapi akhir e setelah urang jalehan inyo bisa ngarati dan akhir e kami kayak biaso baliak tetap dakek walau ndak pacarana do. Samo jo cowok yang ciek ko sero banak arna inyo dewasa dan tau baa caro menghadapi urang kalau kami sadang ado masalah atau sadang bacakak jo inyo.


Bencana kaduo ado Tsunami. Tsunami marupoka galombang aia lauik gadang nan dipicu dek pusaran aia bawah lauik karano pageseran lempeng, tanah longsor, erupsi gunuang api, dan jatuahnyo meteor. Tsunami dapek manggarik jo kacepatan nan sangek tinggi dan dapek mancapai daraatan jo katinggian galombang hinggo 30 meter. Tsunami sangek bapotensi bahayo maskipun tsunami indak talalu marusak garis pantai. Gampo nan disababkan dasar lauik atau pageseran lempeng nan paling acok manimbuakn tsunami. Pado tahun 2006 Indonesia mangalami tsunami dahsyat sasudah gampo bumi baskala 8,9 SR nan tajadi di sakitar Aceh. Area nan mamiliki risiko tinggi jikok gampo gadang atau tanah longsor tajadi di dakek pantai, galombang partamo dalam seri bisa mancapai pandai dalam babarapo minik, bahkan sabalum paringek an dikaluaan. Area barado pado risiko nan labiah gadang jikok balokasi kurang dari 25 meter di ateh parmukaan lauik dan dalam babarpo meter dari garis pantai.


Talua guluang adolah jajanan zaman dulu sangkek tahung 90-an. Jajanan nan ciek ko dibuek jo bahan nan murah didapek yaitu talua, garam jo lidi sajo. Tapi mambuek jajanan ko harus punyo skil khusus untuak mangguluang talua jo lidi. Banyak nan mangecekan talua guluang zaman dulu babeda jo nan kini. Dahulu talua guluang memang batua-batua dari talua ayam nan dikocok ditambah saketek garam dan di goreang langsuang diguluang. Tapi kini talua guluang punyo banyak variasi. Ado nan mancampua talua jo tapuang atau jo aia supayo dapek untuang labiah gadang. Ado pulo nan manambahan bahan, takah manambahan mie hun, manambahan bakso, sosis, naget, dll. Jadi mi hun di masuakan ka minyak dan disiram jo talua baru di guluang, baitu pulo jo bakso jo nan lainnyo.


Kue balok ko keninian bana kini, makanan nyo ko bantuak brownies tapi dibuek di loyang balok ketek dan banyak varian, dan dibuek langsuang disaat urang mambali. Adoloh pilihan nyo awak nio yang matang bana, satangah matang dan lainyo jadi adoloh tingkek kematangan tergantung apo yang awak nio. Ambo dirumah cuboloh buek surang kue balok ko tanyato indak lo payah mambuek nyo, jadi patamo lelehkan coklat dan mentega di tim, lanjut kocok talua dan gulo di mixer ndak paralu sampai mangambang yang penting rato se, alah tu masuak coklat yang awak lelehan tadi di aduk agiah tepung terigu, cokelat bubuk, milo tambahkan saketek susu caia dan masuak an lai ka cetakan balok yang alah siap. Kue balok yang awak buek tinggal awak nikmati katiko lah matang sesuai keinginan awak.


Cumi cumi marupokan salah satu hewan lauik nan dihalalan dek syar' untuak mangonsumsinyo. namun satiok kali mangonsumsi  cumi cumi, kito pasti mandapekan cairan hitam nan barado didalam cumi cumi tu. dalam manyikapi status cairan hitam nan ado di cumi cumi tu paro ulama tajadi perdebatan. ulama nan bapandangan suci bapijak pado ketentuan bahwa cairan hitam tu marupokan cairan khusus yang hanyo dimiliki dek cumi cumi yang bafungsi untuak mandok dari hewan lauik nan ka mamangsanyo. cairan ko indak dapek disamoan jo kotoran kotoran nan tadapek di dalam lauak nan memang sacaro umum dikecekan najis. sadangkan ulama nan mangecekan nanjis bapegangan jo karano cairan hitam nan kalua dari cumi cumi tu bukan  dari bagian lua nyo.


Manuruik ambo dengan adonyo masin cuci sangaik mamudahan karajo mancuci baju. Dengan adonyo masin cuci mambuek awak ndak paralu manyasah manggunoan tanago ekstra. Selain itu, baju pun labiah capek kariang. Memang ado juo nan ndak suko mancuci baju jo masin cuci karano maraso ndak barasiah. Tapi pandai-pandai awak se sabananyo. Mungkin alun tau bana caro mancuci pakai masin. Kalau raso kurang barasiah kan tingga randam se dulu, baru dicuci. Kok warnanyo taraso bakarak pisahan baju nan warna tarang jo warna kalam. Alah ado nan mudah manga lo masih bakarajoan nan payah. Teknologi tu kan untuak mampamudah. Tapi baliak ka masiang-masiang kalian sih. Prinsip urang kan babeda-beda.


Free solo climbing marupokan salah satu jenis pemanjatan berdasarkan peralatan yang digunoan dalam pemanjatan tebing. Free solo climbing adalah bagian dari free climbing, tetapi si pendaki batua-batua melakukan dengan sagalo resiko yang siapo dihadapinyo sorang. Dalam pergerakannyo tidak memerlukan peralatan pengaman. Untuak melakukan free solo climbing, seorang pemanjat harus betua-batua mengetahui sagalo bantuak rintangan dan keputusan untuak pergerakan pado rute yang akan dilalui. Bahkan kadang-kadang inyo harus menghafal dahulu segalo gerakan, elok itu tumpuan ataupun pegangan, sahinggo biasonyo urang akan melakukan free solo climbing bila inyo alah pernah mendaki lintasan yang samo. Teknik pemanjatan ko sangat indak disarankan mengingek resiko yang dihadapi adalah tertinggi dari teknik pemanjatan lain.


Salah satu objek wisata nan terkenal di Bandar Lampung yaitu Pulau Pahawang. Pulau nan punyo keindahan alam nan indak kalah jo tampek di lua nagori iko talatak di Kecamatan Panduh Padada. Tampek iko tabagi duo yaitu Pulau Pahawang Gadang jo Pahawang ketek. Pulau nan punyo sekitar saribu hektar iko dihuni labiah dari 300 kepala kaluarga. Masyarakat nan tingga dipulau nan punyo kekayaan alam aia ko rato-rato manjadi nelayan. Pulau Pahawag ketek cuman mampunyoi sekitar 13 hektar dan indak bapenghuni. Biasonyo urang nan bawisata kasiko untuak mancaliak keindahan alam, mamanciang, atau diving. Ado babarapo penginapan nan tasadio disekitar Pulau Pahawang nan ketek. Resort nan ditawarkan dipulau indak bapenghuni itu untuak mambari sensasi sepi dan nyaman dari kebisingan. Pemandangan alamnyo katiko malam nan rancak ditambah cuaca nan dingin di tapi pantai.


Patang ko kami pai reunian SMA. Biasolah kalau awak pai ka acara reunian tu pasti pado mancaritoan kehidupan masiang-masiang. Ado nan alah karajo di tampek nan rancak, ado nan jadi ibu rumah tanggo, ado lo nan jadi pengusaha dari rumah. Dari beberapa kawan ambo nan datang patang nan jadi pusat peratian adolah si Rina nan kini gaya nyo alah ngejreng. Pakaiannyo, tas, sendal, dan jam tangan nan nyo pakai bamerek sadonyo. Ruponyo si Rina ko diam-diam alah jadi pengusaha sukses kini. Nyo manggaleh bakso goreng dari rumahnyo se nyo. Makonyo banyak urang nan ndak tau. Dek mancaliak kesuksesan si Rina tu banyak lo kawan-kawan ambo kini nan nio maniru usaho bakso goreng si Rina.


Takana juo kini diingatan tentang pemandangan nan rancak katiko mancaliak tampek wisata Pantai Gondoriah. Ombak nan indak talalu gadang, tapi dapek mambuek suaro nan bisa manenangkan pikiran. Aia nan janiah dan kasiak pantai nan barasiah dari sarok. Disabalah kanan jo kiri dapek manikmati hamparan aia ombak nan pacah dek batu ditapi pantai. Mancaliak jauah ka hamparan pantai dapek mancaliak pulau Angso Duo. Sapanjang jalan ditapi pantai dipenuhi dek banyaknyo pengunjung nan mancubo untuak maabihan waktunyo, bafoto, atau anak-anak nan balari atau bamain aia. Di sekitar pantai banyak dipenuhi dek urang manggaleh makanan jo minuman. Indak lupo nan manyidoan sewa sepeda untuak mamuta-muta di jalan sekitar pantai. Sasuai jo harapan, pantai iko indak pernah langang dek pangunjuang.


Koki kini bukan hanyo manjadi profesi nan bisa bahubungan samo masakan lai. Urang nan bisa masak kini alah banyak dan bisa belajar malalui babagai media yang tasadio kini. Ado namonyo profesi penacubo makanan atau namo keren nyo food taster. Sajak dahulu di jaman kerjaan karajo ko alah ado untuak mantes makanan yang akan dihidangkan indak baracun untuk urang kerajaan. Jaman kini karajo ko marupokan karajo nan manjanjian, nan tantu indra perasa harus sensitif. Nan suko makan atau pamakan sadonyo bisa mancubo profesi nan ciek ko. Tantunyo indak lo murah bantuak awak mancubo makanan sambia ngecek maka atau indak, tantu punyo standar yang bisa jadi timbal baliak samo koki di dapua.


Katiko hari libur tibo, tampek-tampek wisata biasonyo akan kadatangan banyak pangunjuang, ndak terkecuali jam gadang. Tampek wisata nan talatak di Bukitinggi Sumatera Barat ko adolah destinasi favorit bagi wisatawan jikok bakunjuang ka Kota Bukitinggi. Jam gadang adolah menara jam nan manjadi ikon Kota Bukitinggi. Karano banyaknyo urang nan datang akhianyo jam gadang dianggap sabagai salah satu destinasi wisata di Kota Bukitinggi. Jam gadang biasonyo kadatangan banyak pangunjuang katiko hari libur. Jam gadang mampunyoi tinggi 27 meter dan dirasmikan pado tanggal 25 Juli tahun 1927. Ukuran diameter dari jam nan ado di jam gadang adolah 80 cm. Pado maso kemerdekaan jam gadang manjadi tampek untuak mangibarkan bandera dan untuak malaksanokan acaro pantiang lainnyo.


wortel marupokan sayuran nan digemari banyak urang. Karano sayuran ko punyo tekstur nan renyah, mudah didapek, dan bisa diolah manjadi babagai varian makanan. kandungan dari wotel ko banyak digunoan urang sabagai bahan untuak manjago kesehatan mato. salain itu di wortel ko tadapek vitamin A nan bafungsi untuak malindungi kesehatan kulik kito. Mangutip dari penelitian nan dilakuan baru baru ko, martin mangecekan bahwa urang nan mangonsumsi labiah banyak vitamin A dan karatenoid dapek mangurangi resiko kanker kulik. Keceknyo " Asupan wortel sacaro rutin dan taratur marupokan salah satu sumber terbaik dari pro vitamin A beta karoten karotenoid, dapek mambantu mamastian pasokan vitamin A nan cukuik dalam tubuah".


Olahraga push-up adolah olahraga nan banyak di lakuan dek urang nan suko ba olahraga. Karano push-up indak mambutuahan alek khusuih dan indak paralu tampek khusuih tapi punyo banyak manfaat. Push-up bisa di karajoan di mano sajo asal tampeknyo data dan muek untuak tubuah kito. Push-up dilakuan jo posisi talungkuik tapi ditahan dek tangan jo jari kaki. Posisi pungguang jo kapalo harus luruih. Posisi ko ditahan dan digarikan ka ateh jo kabawah. Push-up ko ado janh padusi dan ado nan untuak laki-aki. Kalau nan tadi untuak laki-laki kalau nan untuak padusi bedanyo hanyo di panumpu kaki. Kalau laki-laki di tumpu jo ujung jari kalau padusi di tumpu dek lutuik. Push-up ko punyo manfaat untuak malatiah kakuatan jo mambantuak otot langan awak.


Patang ko ambo ditanyoan jo kawan-kawan dakek di kampus nio kado baralek apo. Tanpa sagan-sagan ambo kecek an apo se nan penting paragek untuak masak-masak soalnyo ambo samo sakali alun punyo peralatan dapua. Ruponyo kawan-kawan ambo maagiah air fryer. Batarimo kasih bana ambo ka kawan-kawan. Awalnyo ambo ndak tau fungs dan kelebihannyo apo ternyato kalau awak masak pakai air fryer ko masakan awak ndak ado minyak samo sakali. Biasonyo kan kalau buek goreang pasti minyak se isinyo, tapi kalau jo air fryer ko walaupun awak masak goreang tetap ndak baminyak. Mantap bana pokoknyo. Manuruik ambo iko cocok bana untuak nan sadang program diet.


Tahun lalu ambo dan kawan-kawan mahabihkan liburan dengan pai mandaki ka Gunuang Rinjani. Gunuang Rinjani adolah gunuang nan talatak di 4 kabupaten, yaitu Lombok Timur, Lombok Barat, Lombok Utara, dan Lombok Tangah. Gunuang Rinjani marupokan gunuang nomor duo paliang tinggi di Indonesia. Katinggian Gunuang Rinjani ado di angko 3.726 meter di ateh parmukaan lauik. Ado limo jalur pandakian di Gunuang Rinjani. Partamo adolah pandakian via sembalun. Kamudian ado jalun pandakian via senaru. Lalu ado jalur pandakian via Torean. Ado juo jalur pandakian via Aik berik. Terakhir adolah jalur pandakian via Timbanuh. Jalur nan paliang banyak diminati dek para pandaki adolah jalur viar sembalun dan turun via senaru.


Yo susah bana kalau nio manurunan barek badan tapi masih suko makan camilan. Camilan ko apolai nan punyo kanduangan garam tinggi malah mambuek barek badan jadi tambuah naiak. Camilan dalam kamasan bantuak ciki-ciki atau kantang goreng tu emang lamak, tapi ndak buliah dikonsumsi satiok hari. Manuruik penelitian nan dikaluan oleh The New England Journal of Medicine tahun 2011 manunjuakan bahwa konsumsi 1 ons karipiak kantang satik hari bisa manyababkan kanaiakan barek badan rato-rato 0,8 kg salamo 4 tahun. Apolai kalau makannyo labiah dari itu, pasti labiah banyak lo naiak barek badan nyo . Dek itu, marilah kurang-kurangi konsumsi camilan kalau nio manurunan barek badan.


Jumlah penduduk Sumataa Barat saat iko cukuik banyak yaitu sampai 5 juta penduduk. sadangkan jumlah masyarakat Indonesia yaitu sakitar 260 juta orang. Artinyo dari seluruh jumlah masyarakat Sumatera Barat hanyo sakitar 6% dari jumlah penduduk Indonesia. Namun sakitar 20% masyarakat nan menjadi politikus barasal dari Sumatera Barat. Contohnyo sajo takah Muhammad Hatta Tuanku Imam Bonjol Sutan Syahrir dan banyak lai. Tokoh adat nan barasal dari Minang banyak mamiliki pemikiran nan sangek lueh dan kritis. Hal ikolah nan mambaok mereka tahadok kapado besarnyo kontribusi dalam pemerintah. Salain menjadi politikus banyak pulo tokoh Minang nan menjadi urang bapengaruh di dalam negeri maupun di luar negeri. hal iko menyatakan bahwa tokoh Minang banyak nan merupakan urang tapelajar nan dapek bamanfaat tahadok pemerintah


Kalau keseharian kalian tu selalu naiak angkutan umum sarupo KRL, MRT, Trans Jakarta, dan angkutan umum lainnyo pasti an e-money kalian tu cukuik untuak melakukan perjalanan. Kok dapek labiahan isi saldo e-money kalian tu untuak perjalanan bisuak sakaligus. Jan sampai katiko ka naiak angkutan umum sarupo KRL atau MRT siso saldo kalian ndak cukuik atau bahkan samo sakali ndak barisi sahinggo ndak bisa masuak ka dalam stasiun. Jan maraso rugi lo untuak ma isi saldo agak labiah. Banyak untuangnyo. Selain kalian imaik di wakatu kalian ndak malu lo jo urang. Kok ambo yo malu. Mode ndak ado persiapan se awak ka pai bajalan.


Yogyakarts takanal juo sabagai kota yang ramah lingkungan, banyak wisatawan nan kasiko pasti mangunjungi Pasa Malioboro. Pasa Malioboro banyak manjua berbagai macam oleh-oleh khas jogja. Katiko awak berwisata ka jogja dan nio mangalilingi jogja jo transportasi khas siko bisa manggunoan Andong. Kawan-kawan katiko awak ka jogja bisa manamui alat transportasi nasional yaitu Andong. Caro untuak manaiki andong adolah pai ka dakek pasa malioboro atau sekitarnyo soalnyo andong biasonyo ado di dakek situ, taruih tu tinggal awak kecek an se nio pai kama-kama nyo, dan terakhir kecek an bara tarif nyo mulai dari sabalum pai dan kalau alah salasai naiak dan nikmatilah pamandangan kota Jogja.


Sayua marupokan makanan nan manganduang 4 sehat 5 sampurna. sayua ko banyak manganduang manfaat nan elok bagi tubuah kito karano kandungan kandungan nan baragam di dalam sayua mayua ko. sayua nan kito konsumsi ko banyak manganduang unsur vitamin. macam macam sayua do diantaro lain ado bayam, kankuang, sawi, buncih wortel, jo nan lain lain. dari segi pangolahannyo pun bamacam macam, maikuikan salero awak nan ma katuju. dari nan diabuih sajo, di buek sayua bening, di buekan ka gulai. dan lain sabagainyo. dari bamacam macam olahan sayua tadi, apo juo alasan awak untuak indak mangonsumsi sayua lai? dan sagalo macam khasiat nan di agiahnyo.


Alhamdulillaah adiak sepupu ambo alah salasai kuliahnyo. Bangga bana ambo rasonyo karano adiak sepupu ambo bisa manyalasaian kuliahnyo dalam waktu 3 satangah tahun dengan predikat cumlaude. Kini wakatu nyo untuak mancari karajo. Nyo nio bana karajo di perusahaan asing nan ado di Jakarta. Keceknyo nyo nio manuruik jajak ambo. Jadi nyo minta nasihat ka ambo apo se nan harus dikarajoan. Tantu ambo sabuik an langkah-langkah nan ambo lakukan dulu sabalum bakarajo di tampek kini. Lagkahnyo tu adolah manyiapan CV dalam bahaso inggris, abis tu siapan dokumen-dokumen saroman ijazah, transkrip nilai, pas foto, dan surek lamaran ka perusahaan nan dituju. Salanjuiknyo tingga kirim se sadonyo tu lewat email perusahannyo tu. Tu tunggu se balasannyo lai.


Di era digital iko alah banyak keluaran TV nan babentuk LED sahinggo mamiliki desain dan tipis sahinggo dapek diletakkan di mana saja seperti digantung di dinding maupun diletakkan di ateh meja. Namun indak sedikit pula masyarakat nan masih mamakai tv tabung karano hanyo itu TV nan inyo punyo dari dulu dan belum mang-upgradenya. Walaupun begitu tv tabung masih bisa manikmati siaran TV digital tetapi inyo haruih mamasang set top box talebih dahulu. Lalu walaupun tv tabung kini bisa digunakan sabagai Smart TV agar dapek mangakses YouTube, atau aplikasi nonton lainnya. Hal iko dikarenakan laptop box nan inyo gunakan ado nan mandukung untuak mangubah tv tabung manjadi Smart TV dan tentu saja mamakai kabel-kabel sambungan lainnya.


Ado banyak janih yoga, salah cieknyo adolah Tadasana. Garakan yoga nan ciek ko takana juo jo namo mountain pose. Gaakan ko adolah inti dari gaakan yoga nan lain. Cao malakuannyo adolah tagak luruih-luruih, ranggangan kaki salaba bahu. Biaan tangan manggantuang luruih di sampiang tubuah. Kamudian tagakan otot paho tanpa mangarehan bawah paruik kamudian pakueh langkuangan di dalam pagalangan kaki, rasoan energi kaki mangalia ka kapalo. Puta pandangan awak ka ateh, barangok lambek-lambek, dan rasoan pagerakan dalam tubuah salamo Manahan posisi ko dalam babarapo datiak. Kamudian lapehan lambek-lambek. Garakan ko bamanfaat untuak mampabaiki postur tubuah dan mampakuek bagaian kaki, inggua jo paruik. Salain itu bamanfaat pulo untuak mampabaiki tulang balakang jo malatiah kalincahan.


Namo den Sinta Arindi Bela biasonyo kawan jo kaluarga den maimbau den Sita, iyo Sinta tanpa N. aden adolah padusi baumua 17 tahun. Aden ndak putuih sakola dan indak malanjuikan kuliah karano faktor ekonomi. Aden barasal dari kaluarga nan kurang mampu salain itu den punyo katabatehan. Kaki den lumpuah dari ketek jadi den lumayan susah manggarik. Den tingga Cuma jo nenek den nan alah sakik sakian pulo. Karano itu den nio mambantu nenek den manggaleh. Kami manjua banyak aneka makanan, mulai dari miegoreng, abuih, kwitiaw, bakso mercon, batagor dll. Tapi karano katabatehan, kami hanyo manjua lewek gofood. Salain praktis kami maraso iko bisa manghemat tanago dan modal. Karano indak paralu aangkek barang dan awak Cuma manunggu pasanan di japuik.


Berbagai caro alah pernah ambo lakukan supayo barek badan turun. Alah cubo ndak makan malam, makan nan baabuih-abuih se, tapi nan barek badan ndak juo turun-turun. Cuma memang banyak nan manyarankan ka ambo untuak program diet sambia baolahraga. Ambo urang nyo patang ko maleh bana olahraga. Bialah ambo ndak makan daripado oahraga. Cuma setelah ambo pasoan untuak baolahraga ternyato emang bamanfaat bana untuak program diet ambo. Barek badan labiah capek turun. Tantu buek sanang ambo jadinyo. Tarimo kasih bana ka kawan-kawan nan alah mandukuang ambo untuak bisa melaksanakan program diet basaratoan jo olahraga. Tujuan untuak manurunan barek badan dapek, hiduik sehat baolahraga dapek.


Banyak urang nan maleh bana baolahraga. Kadang lai niek untuak baolahraga tapi dek kawan ndak ado jadi maleh se bawaanyo. Makonyo kini banyak urang nan alah mulai mancari-cari komunitas-komunitas sehat nan rutin baolahraga karano makin kamari makin banyak urang nan sadar akan kesehatan dan pentingnyo baolahraga. Manuruik ambo dengan bagabuang jo komunitas, selain basamangat untuak olahraga awak pun jadi punyo banyak kawan baru nan safrekuensi dan satu tujuan yaitu bisa hiduik sehat. Tantu akan bamanfaat bana untuak hubungan sosial awak jo urang lain. Ambo yakin hiduik kalian pasti akan labiah positif dan tapacu untuk hidup labiah sehat jiko basuo jo komunitas urang-urang nan suko baolahraga.


Manuruik KBBI budidaya adolah usaho nan bamanfaat dan mambarikan hasil, kagiatan budidaya tanaman jo bacocok tanam, mamaliharo atau mangambangbiakkan tanaman, manuruik Chairani Hanum budidaya tanaman adolah sasuato proses nan manghasilkan bahan pangan dan babagai produk agroindustri. Jarang urang nan tahu tantang banyaknyo kabaikan nan dapek diambiak dari bacocok tanam indak hanyo bisa manghilangkan kajanuahan namun dapek mambuek rumah manjadi asri, kaestetikan rumah batambah, mangurangi dampak global, mangasah kreativitas, mangasah kreativitas, maningkek an imun, (manjago kito jarang sakik). Manuruik dokter Debby Seriyanthi bacocok tanaman bisa publo maningkek an kualitas udaro sakitar manjadi labiah elok, mangatasi gangguan kacamehan, mambaka kalori karano energi nan dikaluan sabandiang jo baolahraga, mambantu lalok labiah pueh di malam harinyo karano bakaringek katiko mananam.


Katiko ambo masih ketek dulu, ambo dan keluarga pernah pai balibur ka pulau. Pulau nan kami datangi adolah Pulau Untuang Jawa. Pulau Untuang Jawa sacaro administrasi talatak di Kecamatan Pulau Saribu Selatan, Kabupaten Kapulauan Saribu, Provinsi DKI Jakarta. Wisata nan ditawarkan di Pulau Untuang Jawa adolah wisata bahari, wisata sajarah, wisata kuliner, manyalam, bamain olahraga aia, dan mangunjuangi hutan bakau. Pulau Untuang Jawa biasonyo rami dikunjuangi katiko akhia pakan dan hari libur. Di Pulau Untuang Jawa ado kuliner khas nan ditawarkan. Kuliner khas Pulau Untuang Jawa adolah adolah ikan baka. Kamudian katiko di Pulau Untuang Jawa kiro bisa kaliliang naiak sapeda sambia manikmati pamandangan.


Berisitirahat di waktu langang adolah aktivitas yang paralu juo awak lakukan, lalok dengan mandanga an musik yang lamak di dangan. Mungkin bagi kebanyakan urang lalok ko bukanlah aktivitas tapi kalu manuruik ambo lalok pun marupokan aktivitas. Apolai kalau awak yang karajo ndak cukuik lalok, bisa untuak lalok dan manangkan pikiran awak. Jan macik hp, indak lo melakukan aktivitas yang barek. Istilah nyo awak recovery dengan caro lalok dengan kualitas yang elok. Awak tanangkan pikiran awak dari hal-hal yang menganggu pikiran awak. waktu di tampek karajo tantu awak banyak tugas yang di harus di salasaikan sesuai tenggat waktu. Mangko dari pado itu pagunoanlah waktu langang untuak beristirahat jo mandanga an musik yang lamak.


Bagi yang acok ka Bali pasti indak asiang lai mandanga danau batur. Danau batur adolah danau kawah dari gunuang batur. Balokasi di Kecamatan Kintamani, sakitar 65 km dari pusek kota Denpasar. Di sakitaran danau batur ado banyak mato aia angek nan mambuek danau ko manjadi menarik untuak dikunjuangi. Selain bisa mandapekan pamandangan nan rancak, sanak sadonyo bisa pai ka pamandian aia angek untuak basantai jo malamehan otot. Disakitaran danau banyak lo tasadio penginapan dan tampek makan. Lokasinyo pun instagramable dengan latar belakang danau jo gunuang batur nan indah kalah menarik. Danau batur adolah salah satu tampek wisata alam yang harus sanak kunjuangi katiko ka bali.


Katiko bulan Ramadhan adolah bulan nan paliang pas untuak maningkekan amalan ibadah karano pahalo nan didapekan dibulan iko sangek gadang nan dijanjikan oleh Allah. Contoh ibadah nan dapek dilakukan katiko bulan Ramadhan yaitu manyempurnakan sholat wajib. Kaduo, malakukan sholat sunnah nan biaso dilakuan yaitu sholat sabalum atau sasudah sholat wajib. Katigo, maningkekan ibadah dengan malakukan sholat taraweh di mesjid karano sholat taraweh iko hanyo ado di bulan Ramadhan mako dari itu pagunoanlah waktu untuak baribadah samaksimal mungkin. Kaampek, basidokah adolah perbuatan nan dapek dilakukan untuak maningkekan amalan. Walaupun sabananyo basidokah dapek dikarojoan kapanpun itu. Kalimo, mandangaan dakwah takah ceramah dan hal lain sabagaimnyo.


Bus marupokan salah satu angkutan umum. Barikut caro-caro manaikan dan turun bus untuak patamo kali. Caro naik dan turun bus, yaitu patamo duduak di bangku atau bapegangan. Satalah mambayar carilah bangku kosong dan duduak. Kalau indak ado, carilah tampek tagak yang indak manggangu panumpang lain. Kaduo, usahoan maminimalisia tampek yang wak pakai. Bus acok bana padek dek manusia sahinggo praktik tata krama dan tenggang raso yang ado di dalam bus. Langkah katigo, baritahu kenek katiko tujuan wak lah nak dakek, kacuali busway, bus umum indak akan baranti kalau indak wak agiah tahu. Ka ampek, kaluarlah malalui pintu balakang. Biasonyo, panumpang turun lewat pintu mungko dan turun malalui pintu balakang untuak mampalancar kalua masuaknyo panumpang di bus. Dan langkah tarakhia, tunggu sampai bus pai sabalum manyabarang jalan.


Kalian nan ingin hiduik sehat harus mampunyoi alat-alat olahraga iko di rumah kalian. Alat-alat iko adolah alat-alat olahraga ringan nan bisa kalian pakai untuak baolahraga di rumah masiang-masiang. Alat olahraga partamo nan wajib kalian punyoi di rumah kalian adolah resistance band. Alat iko adolah alat nan indak mamakan tampek dan baguno untuak manambahkan baban dalam gerakan workout kalian. Salanjuiknyo kalian wajib mampunyoi tali skipping. Alat olahraga iko baguno untuak manjadi pangganti olahraga kardio. Kamudian kalian wajib juo mampunyoi dumbbell. Dumbbell iko adolah versi mini dari alat angkek baban nan biaso kito tamui di tampek fitness. Terakhir, kalian wajib mampunyoi pull bar. Alat iko bisa kalian latakkan di ateh pintu sahinggo bisa kalian gunokan satiok jago lalok.


Kalau di sakolah ambo siswa-siswa nan ikuik ekskul basket biasonyo pasti urangnyo ganteng-ganteng. Selain ganteng-ganteng biasonyo punyo postur tubuah nan tinggi-tinggi dan badagok. Selain itu, biasoyo kawan-kawan ambo nan ikuik ekskul basket ko punyo kulik nan labiah terawat dibandiang jo nan ekskul bola, voly, dan lai-lain. Kuliknyo putiah barasiah mode kulik urang jarang kanai matohari. Ndak heran sih karano olahraga basket ko labiah acok manggunokan lapangan dalam ruangan. Jadi bukan olahraga nan bapaneh-paneh. Ditambah lo nan ekskul olahrga basket di sakolah ambo terkenal apak amaknyo kayo-kayo. Ado juo nan bansek cuma ndak talampau banyak. Pokoknyo definisi jantan-jantan idaman para wanita bana.


Salah ciek alek olahraga nan banyak digunakan katiko fitness yaitu barbel. Mamiliki begitu banyak macam variasi baat nan dapek disasuaikan dengan kemampuan penggunaan. Alek iko mamiliki pegangan di bagian tengah di mana ado duo bagian pemberat nan taletak di kiri dan kanan. Barbel nan mamiliki baat sakitar 5 kg biasonyo urang akan mamakainyo di keduo belah tangan. Alasannyo yaitu agar dapek melatih kekuatan otot tangan sekaligus. Dan jugo alek iko mamiliki warna nan bavariasi ado bawarna hitam maupun silver dan warna lainnya. Untuak desain barbel  jugo mamiliki begitu banyak variasi ado nan babentuk bulat di  masing-masing sisinyo maupun babentuk piringan-piringan nan dimasukkan ka dalam besi lurus sahinggo mamiliki baat nan seimbang.


Tarakhir kali ambo mandangaan khutbah tu wakatu khutbah jumaik kapatang. Khotib nyo mambahas mengenai basuci sabalum manunaikan sholat. Dalam ceramah tuh dibahas seseorang yang hendak malaksanoan talabiah dulu harus basuci. Apolai kalau urang tu baru siap mampunyoi hadas gadang artinyo bantuak halangan padusi ataupun mimpi basah. Manuruik ambo juo labiah nyaman se rasonyo kalau awak barasiah katiko nio sholat, kareno Allas SWT juo manyukoi kabarasiahan. Apolai urang nan baru siap mimpi basah haruslah basuci katiko nio shalat. Basuci hukumnyo wajib bagi saorang muslim yang akan malaksanoan shalat. Untuak itu paralu bagi saorang muslim untuak mamaham pakaro-pakaro perihal basuci dari hadas jo najis.


Ado 2 platform streaming film atau drama nan terkenal dan basaiang di Indonesia kini ko. 2 platform tu adalah netflix jo disney. Kaduo platform tu samo-samo manyadioan katalog berbagai macam film mulai dari serial original barat, Indonesia, drama korea sampai anime. Namun jikok balangganan di kaduo platform ko rasonyo akan banyak tagihan nan harus wak kaluan satiok bulannyo. Jadi nan ma kiro-kiro antaro 2 platform ko nan ancak dan bakualitas untuak dijadian langganan? Jikok dibandiangan dari segi jumlah film tantu sajo netflix nan alah mulai dari 2007 jauah labiah unggul dari disney hotstar nan baru launching tahun 2019 kapataang. Konten netflix original pun samakin bakambang samanjak tahun 2010 kaateh. Di sisi lain disney hotstar labiah fokus ka ciek perilisan serial sabalum marilis judul baru, dari segi koleksi filmnyo pun banyak diisi dek film-film disney nan sukses dan film-film marvel. Dalam memproduksi film atau series pun ado perbedaan antaro netflix dan disney hotstar. Disney hotstar nampaknyo maagiah usaho maksimal satiok mangaluaan film baru, ibaratnyo tiok film akan dikarajoan dengan serius atau indak samo sekali. Satiok filmnyo  akan ditutuik dengan akhir nan jaleh dan mamuehkan walaupun hanyo 1 musim. Lain jo netflix nan dalam sabulan bisa mangaluaan banyak judul film original baru. Apokah film tu akan dibuek musim kaduonyo atau indak takadang dicaliak dari respon penonton. Jikok buliah bapandapek, disney nampak labiah fokus ka film nan ka dirilis sedangkan netflix labiah fokus ka kauntuangan dari judul-judul film nan dikaluaannyo.


Carito malin kundang sering kali dijadian palajaran untuak anak-anak dan sadoalah umua. Pado suato katiko hiduiklah keluargo nan miskin, anak nyo banamo Malin Kundang. Di siang hari malin bapikia harus marubah nasib jadi inyo putuskan untuak pai marantau. Batua se inyo marantau dan berhasil manjadi urang nan kayo dan manikah jo padusi kayo. Alah lamo pernikahan malin maajak isteri nyo balayar dan sampailah ka kampuang halaman malin. Waktu inyo batamu jo ibu, dikecek an nyo kalau itu pengemis. Beranglah amak si malin ko, sambia manangih langsuang ibunyo mamanjek kan doa dan mangutuak si malin jadi Batu. Di hari itu juo angin kancang bana dan mahancua an kapa milik malin.


Dari sakian banyak macam makanan nan ado di saluruah dunia, pasti ado makanan nan disukoi jo nan dibanci jo urang. Jarang ado urang di dunia ko nan indak punyo makanan nan dibanci atau nan indak disukoi. Contoh umum nyo ado urang nan suko jo dagiang sajo, atau ado pulo urang nan suko jo sayua sajo nan biaso disabuik vegetarian atau vegan. Walaupun ado urang nan makan dagiang jo sayua sacaro saimbang, tapi pasti ado dari jenis dagiang atau sayua tu nan indak disukoi. Dek indak kasado urang suko jenis-jenis makanan tu lah makonyo banyak lo jenis makanan nan ado di dunia ko. Mulai dari makanan pokok nan dimakan sahari-hari bantuak nasi, sampai ka makanan untuak di kulek-kulek nan banyak macamnyo.


Sampai kini di rumah hanyo ado tipi nan layar cambuang dan satalah itu tipi indak ado di rumah lai. Kok indak bali nan baru? Sabananyo bukan indak nio mambali, urang di rumah alah jarang manonton tipi dan digantian jo wifi, yang mano urang dapek mangakses sado informasi nan ado hanyo bisa dari hape sajo. Panurunan mamakai tipi di rumah katiko tipi analog dimatikan dan digantian jo smart tipi nan kini labiah banyak dipakai. Serba internet dan serba capek. Karano parubahan tadi jadi labiah mamaliah indak mambali tipi di rumah. Tapi dek dampak alah mamakai hape di ateh rumah sadonyo, waktu untuak bakumpua basamo di rumah manjadi jarang pulo karano alah sibuk jo hapenyo masiang-masiang. Suasana di ateh rumah alah langang karano main hape langsuang di kamar surang-surang.


Restoran Marugame Udon ko sangaiklah cocok untuak dikunjuangi basamo keluarga. Desain intreior nan sangaik manunjuakan nuansa Japang, banyak tampek duduak nan bisa disasuaian jo jumlah urang nan tibo. Ditambah dek adonyo menu minuman bebas isi sapuehnyo, bantuak teh lemon jo ocha. Hal-hal bantuak ko sangaiklah cocok dan nyaman untuak keluarga nan nio maabihan waktu untuak makan siang atau malam basamo di lua rumah. Harago-harago nan diwarkan untuak satiok menunyo pun sasuai untuak diparetongan sabagai tampek makan basamo keluarga sabulan sakali. Mari ajak keluarga untuak makan di Marugame Udon. Atau mungkin untuak marayoan hari-hari spesial basamo urang-urang nan disayang, restoran Marugame Udon bisa manjadi piliahan.


Manuruik ambo, Zulaikha adolah seorang wanita nan mamiliki hati kumuah dan ndak terpuji. Nyo nio mengorbankan urang lain untuak mampartahankan namo baiak nyo di mato urang banyak. Nyo rela manfitnah nabi Yusuf mamperkosa dirinyo padohal inyolah nan manggoda sadamikian rupo sahinggo nabi Yusuf harus dihukum di panjaro atas perbuatan nan ndak nyo pabuek. Jauahilah perbuatan sarupo Zulaikha. Sasungguahnyo perbuatan mode iko sangat menyakiti urang nan difitnah yang samo sakali ndak basalah. Jan menganggap apo nan awak pabuek di ateh dunia ndak ado balasannyo di hari nanti. Semoga awak dijauhan dari sifat mode Zulaikha sahinggo bisa dijauhan dari siksa api narako.


Carito rakyat tantang kisah anak nan mancintoi ibunyo surang sangat acok taranga di talingo. Iko lah asal mulo tabantuaknyo Gunuang Tangkuban Perahu. Bamulo caritonyo dari Sangkuriang nan ingin melamar ibunyo surang, Dayang Sumbi, untuak dijadikan bini. Dek Dayang Sumbi ko tau kalau Sangkuriang adolah anaknyo, mambuek Dayang Sumbi maminta Sangkuriang mambuek danau sarato jo perahunyo dalam satu malam dan harus salasai sabalum matohati tabik. Ternyato dek bantuan jin tabuek lah danau jo sungai ko tadi. Dek dayang Sumbi mengetahui rencananyo untuak mambatalkan pernikahan ko akan gagal, mako Dayang Sumbi mamatiak api sahinggo jin nan manolong Sangkuriang berhasil takicuah. Ruponyo perbuatan Dayang Sumbi ko diketahui dek Sangkuriang. Sangkuriang sangat marabo. Dek ndak kuek manahan emosinyo, kapa nan alah tabuek tadi nyo tendang sakancang-kancangnyo hingga kapa tu tabaliak dan manjadilah Gunuang Tangkuban Perahu.


Kalian nan hobi foto-foto dan maambiak video, bali lah kamera canon EOS M50. Kamera iko mampunyoi cukuik banyak kaunggulan sahinggo sangaik layak untuak dimiliki. Dilansir dari laman doss.co.id, ado babarapo kaunggulan dari EOS M50 nan bisa dinikmati dek konsumen. Canon EOS M50 mampunyoi perangkat lunak dan dapek manjadi sangaik pantiang untuak para konten kreator nan sadang naiak daun. Pado kamera jenis iko tadapek tambahan autofokus nan dapek mandeteksi mato untuak gambar diam dan video. Salain itu kamera iko mampunyoi kamampuan untuak marekam video sacaro vertikal nan diparuntuakkan untuak media sosial. Hal iko tantu sangaik cocok untuak para konten kreator tarutamo di platform instagram atau tiktok.


Natal adolah salah satu hari besar agama Kristen nan diperingati satiok tahun pado tanggal 25 Desember untuak manganang hari lahia Yesus Kristus. Pado hari itu, umat Kristen saluruah dunia akan bakumpua di gereja-gereja untuak malaksanoan ibadah Natal, nan biasonyo terdiri dari upacara pmbagian komuni, pambacoan ayat dari Alkitab, dan mambaco doa. Salain itu, umat Kristen biasonyo akan marayoan hari iko dengan bakumpua jo keluarga, manyaloan lilin di gereja, dan maagiahan kado ka urang-urang nan disayangi. Hampia di saluruah dunia manjadian Hari Natal sabagai hari libur nasional. Jadi satiok tanggal 25 Desember akan banyak urang libur dan di bara tampek akan banyak dihias oleh panak pernik Natal salah satunyo pohon Natal.


Seblak tu adolah salah satu makanan Indonesia nan paliang mantap kalau makan katiko hari hujan. Seblak ko asalnyo dari Jawa Barat. Salah satu makanan favorit ambo. Takana waktu pertamo ambo makan seblak. Ambo minta seblak nan padeh. Katiko nyo hidangan ruponyo iyo kuahnyo merah bana. Pas ambo makan langsuang karingek kalua, bibia mamerah, salemo mailia dek seblak ko sabana padeh tapi rasonyo lamak bana. Mie nyo lamak ditambah lo jo macam-macam isian nan bisa manggugah salero. Isiannyo antaro lain ado bakso, sosis, cumi, bahkan kadang ditambahan jo udang nan mambuek makanan ko samakin mantap. Ciri kas seblak ko adolah karupuaknyo nan diabuih basarato jo kuahnyo sakali. Awalnyo agak aneh jo raso karupuaknyo nan layua dan bagalenyai gitu tapi lamo-lamo lamak juo ruponyo.


Gunuang Merapi  mamiliki keindahan nan sangat indah apolai kalau mancaliak pemandangan dari puncaknyo. Cuma, ndak sado urang bisa manikmati pemandangan dari puncak Gunung Merapi. Hanyo urang-urang nan bisa mandaki nan bisa menikmati. Untuak mandaki puncak Gunung Merapi ko kini ado beberapa syarat nan harus dipanuhi demi keselamatan penadki. Diantaronyo nan pertamo harus punyo izin dari keluarga dan mambaok surat keterangan sehat. Nan kaduo, harus mambaok perlengkapan pribadi masiang-masiang seperti ubek-ubek pribadi atau perlengkapan darurek lainnyo. Nan katigo, sabalum mandaki kalian harus registrasi dengan maisi data diri  dan maninggan foto copy KTP dan terakhir kalian harus mancek perlengkapan di base camp nan alah disadioan listnyo. Kalau alun engkap harus dilengkapi dulu dengan menyewa atau mambali peralatan di toko-toko sakitar base camp. Setelah syarat tu lah dipanuhi baru kalian buliah mandaki.


Carito singkek mengenai Danau Toba, carito rakyat Sumatera Utara. Suatu katiko ado petani nan mandapek an ikan bisa mangecek bantuak manusia. Ikan ko mangecek jan makan inyo, petani pun ndak jadi maambiak ikan tu dan malapeh an inyo. Barubahlah ikan tu manjadi padusi nan ancak dan bersedia untuak manjadi isteri petani karena kebaikan hati si petani, jo syarat indak buliah maagiah tau urang lain kalau inyo ikan. Singkek carito inyo alah punyo anak dan di siang hari anak nyo maantaan makanan ka sawah disuruah jo amaknyo. Bukannyo diagiah ka apaknyo malah si anak mamakan makanan itu dan talalok di gubuk. Padohal ayah nyo alah lapa dan katiko nio ka rumah dicaliaknyo lah anaknyo jo bekal nan saharusnyo untuak inyo. Beranglah petani tu ka anaknyo dan mangecek an kalau inyo anak ikan, sakatiko mailanglah anak jo isterinyo . Jejak kaki kaduo urang tu mangaluaan aia dan manjadi Danau Toba.


Kawan ambo maagiah ambo karipiak sayua kemasan tapi ambo ndak nio maambiaknyo soalnyo ambo ndak suko jo raso  karipiak tu. Pernah ambo makan karipiak sayua tapi ndak lamak, ndak lo renyah meleyot gitu pas awak makan, tapi kawan ambo ko inyo suko kalau ambo yo bana ndak suko apolai sayua kan ma ado sayua kalo di buek karipiak masiah ado serat nyo.  Karipiak sayua ko hampia ndak ado khasiat nyo dan serat jo vitamin yang ado dalam sayua tu lah hilang. Ambo yang sadang diet ko ya bana ndak nio makan karipiak walaupun karipiak sayua mode ko dari pado makan karipiak sayua ancak awak makan sayua yang sabana nyo labiah banyak manfaat nyo lai.


Puncak Gagoan nan marupakan tampek wisata nan alum banyak urang tau tapi inyo punyo tampek nan rancak bana untuak dikunjungi. Puncak Gagoan talatak di Kabupaten Solok. Urang-urang mulai mamperbincangan tampek iko. Keindahan Puncak Gagoan nan mulai taraso katiko dibawah bukik. Angin nan kancang dan sajuak manjadi kawan dalam perjalanan manuju puncak. Saat siang hari, baun khas ilalang langsuang manyapo iduang manandoan kalau awak memang sadang barado di pegunungan. Sado suduik dari tampek iko dapek manjadi spot untuak maambiak foto. Disiko ado pambateh untuak manandai tampek-tampek nan babahayo untuak dipijak. Sahinggo keamanan pangunjuang dapek tajamin dan tahindar dari risiko nan indak diinginkan.


Hari jumaik kapatang Ridho sholat jumaik basamo jo kawan-kawannyo. Pas itu khutbah jumaik nyo mambahas mangenai tentang kewajiban awak untuak malaksanoan sholat. Ditarangan jo khatib kalau sholat 5 wakatu itu adolah parintah, artinyo wajib hukumnyo untuak kasadoalah umaik muslim malaksanoan shalat 5 wakatu. Dalam agamo islam alah dijalehan bana kalau sholat fardhu itu wajib hukumnyo dan harus diterapkan bana. shalat fardu ko tadiri dari 17 rakaat satiok harinyo. Itulah saketek dari banyak hal nan dihabas dek khatib tentang materi Wajib nyo awak sabagai manusio shalat. Barang siapo yang malaksanoan shalat jamaah dilimo wakatu itu, maka Allah Akan maagiah nikmat kapado hambannyo.


Bisuak adolah pertandiangan bola antaro Indonesia jo Malaysia. Ambo harap bagi penonton dari masiang-masiang daerah jan ado nan babuek galia di pertandiangan kali ko. Apolai nan manembak-nembak laser saroman pertandiangan nan alah tajadi sabalumnyo. Mamalukan bana sabananyo kok taulang lo baliak kejadian mode patang tu. Tunjuak an lah kalau awak ko adolah negara nan baradaik satu samo lain. Nan kalah harus manarimo kekalahannyo dan nan manang pun mode tu pulo. Ndak buliah sombong atau maanggap remeh lawan. Apo lai awak ko batatangga. Damai-damai se lah. Jan banyak tingkah. Mudah-mudahan acara tandiang bisuak bisa bajalan dengan lancar. Marilah samo-samo awak mandoakan.


Hal nan bisa dilakukan sabalum tajadinyo tsunami, nayaloan radio untuak mangatahui apokah tsunami tajadi sasudah adonyo gampo di sakitar wilayah pantai. Capek manggarik ka arah daratan nan labiah tinggi dan tingga di sininan samantaro waktu. Jauhi pantai, jaan pernah manuju ka pantai untuak maliek datangnyo tsunami. Apobilo dunsanak dapek maliek galombang, dunsanak barado talalu dakek, capek manjauah. Waspada apobilo tajadi suruik jauhi pinggia pantai. Iko marupokan salah satu paringek an tsunami dan haru diparhatikan. Nan dapek dilakukan sasudah tsunami, jauhi area nan taganang dan rusak sampai ado informasi aman dari pihak nan bawenang. Jauhi raruntuahan di dalam aia. Hal ko sangek bapangaruah tahadap kaamanan parahu panyalamek dan urang-urang sakitar. Utamokan kasalamatan dan bukan barang-barang dunsanak.


Karajo di kantua adolah urang nan tamasuak urang nan mampunyoi nilai tinggi di masyarakat. Apolagi urang nan bakarjo di kantua mampunyoi saragam nan mambuek nyo babeda dari karajo nan lain. Kalau karajo indak dikantua dan indak basaragam dipandang indak mampunyoi harapan? Pastinyo. Kini urang balomba-lomba untuak bisa masuak karajo nan punyo kantua surang sampai mangaluaan biaya nan gadang sarato mamaki urang dalam untuak maniak an status sosialnyo. Taraso miris tapi iko alah manjadi hal nan lumrah apolagi nan tingga di daerah pasti taraso bana tantang transaksi urang dalam nan indak ado ujuangnyo. Dari amak apak, anak, cucuang, sanak kerabat bisa masuak dalam satu instasi karano urang dalam tadi.


Dari dulu ambo ndak pernah suko jo makanan Junk Food (capek saji). Nan heran ambo banyak urang tuo nan bangga anaknyo makan pizza, hamburger, dan makanan junk food (makanan capek saji) lainnyo. Bia dikecek an keren dan kayo dek urang karano anaknyo tiok hari makan KFC, Mc Donalds, J.Co, dan lain-lain. Padahal makan sarupo iko tu banyak resiko nan ditimbulan di kamudian hari. Makanan cepat saji ko adolah makanan dengan nilai gizi randah dan tinggi akan lemak, gulo jo garam. Talampau banyak mamakan makanan cepat saji bisa maningkek an risiko diabetes tipe 2, obesitas, depresi, masalah pencernaan, panyakik jantuang, stroke, kanker. Mako dari itu cubolah hiduik sehat dengan memakan makanan nan sehat dan mahindari junk food.


Robot vacum cleaner ko salah satu robot yang banyak bertebaran dima se kini. Awak juo alah tabiaso mancaliak robot yang canggih ciek ko. Jadi robot vacum cleaner ko adolah robot panghisok abu yang modern dan memang dipagunoan untuak kaparaluan barasiah-barasiah. Ado langkah nyo juo katiko awak nio manggunoannyo, patamo cek dulu kondisi vacum cleaner ko, kaduo malakuan gerakan duo arah, katigo barasiahkan sacaro palahan, katiko salasai barasiahan sacaro palahan tabung nyo, dan hindari manggunoan iko di tampek yang basah. Itulah kiro-kiro langkah yang batua untuak awak pakai. Kareno memang caro karajonyo mamanfaaik an pabedaan tekanan udaro, dima udara akan mangalir di takanan udaro tinggi ka randah.


Samanjak terkenalnyo film layar leba 5 cm kini banyak bana mahasiswa-maahasiswa nan nio naiak gunuang. Ndak tangguang-tangguang, gunuang nan nyo daki langsuang lo gunuang rinjani. Manuruik ambo, ndak ado nan salah kalau nio naiak gunung, cuma kalau kalian baru pamulo sarancaknyo naiak lah gunuang-gunuang nan ndak begitu tinggi-tinggi bana. dari sinan kalian beko bisa mancaliak sabara gadang tanago kalian untuak naiak gunuang. Kalau rasonyo masih kuek dari pado itu barulah cubo gunuang nan labiah tinggi. Soalnyo naiak gunuang ko tamasuak salah satu bantuak olahraga ekstrem nan mambutuahkan fisik dan tanago nan prima. Kalau ndak akan manimbulkan risiko bagi nan mandaki.


Jikok kalian ingin mampunyoi hiduik nan aman dan tantram, ambo raso kalian harus tingga di desa. Desa manawarkan banyak hal nan dapek mambuek kalian marasokan hiduik nan nyaman dan tantram.Satidaknyo ado tigo faktor nan dapek mambuek kalian hiduik nyaman, aman, dan tantram jikok tingga di desa. Partamo, urang-urang nan tingga di desa biasonyo saliang paduli satu samo lain. Hal iko tantunyo akan mambuek kalian manjadi sangaik nyaman hiduik di desa karano masalah jo tetangga akan sangaik jarang tajadi. Kaduo, hiduik di desa akan manjadi sangaik nyaman dan tantram karano desa biasonyo mampunyoi suasana asri. Salain itu udaro nan ado di desa pun biasonyo sangaik sajuak.


Katiko awak dihino atau dipaburuak an dek urang lain. Tantulah raso kesal jo amarah ado didalam diri awak. Awak harus mahindari itu dan jan sampai manjadi urang yang pandendam. Islam alah maajaan kapado awak untuak manjadi urang yang ikhlas dan saba, namun memang sulik untuak malakuannyo sacaro langsuang. Langkah untuak indak manjadi urang yang pandendam bisa awak lakuan sabagai barikuik. Patamo mamaafkan palaku, kaduo bausaho manarimo apo nan tajadi, katigo ambiak hikmahnyo, taruih tu maungkapkan perasoan awak ka inyo sacaro langsuang indak untuak baleh dendam, siap tu caliak suduik pandang urang tu dan bisa marelaan apo nan alah tajadi yang inyo pabuek ka awak.


Tanaman hias marupokan proses bacocok tanam nan dapek digunoan untuak dekorasi indoor maupun outdoor, mamparancak pakarangan rumah. Kito dapek mananam tanaman hias bantuak pakis haji, bugenvil, antiang putri, kaktus, aglonema, bungo asoka dan lainnyo. Jikok indak mampunyoi lahan nan lueh, indak paralu sadiah karano mananam indak salalu mambutuahkan lahan nan lueh, ado babarapo alternatif nan dapek kito lakukan untuak mangatasi hal tasabuik diantaronyo, mananam vertikal minimalis, teknik mananamnyo yaitu jo mamanfaatan wadah bekas boto atau pot nan disiisi jo tanaman kamudian lakek an di dindiang sacaro vertikal. Mananam manggunoan 1 pak isi babarapo bungo, mamanuhi pot bungo jo aneka jenis bungo warna-warni, mambuek kito mampunyoi banyak jenis bungo pado pakarangan nan sampik jo mananam aneka bungo dalam ciek tampek.


Mangalami cedera sacaro tibo-tibo saat sadang olahraga adolah suatau hal nan indak lamak. Ambo mangatokan hal iko karano ambo pernah marasokannyo. Kajadiannyo adolah bulan November patang saat ambo latihan untuak partandingan final kajuaraan futsal. Cedera sacaro tibo-tibo sangaiklah indak lamak. Partamo karano kito harus malewatkan latihan gara-gara cedera nan kito alami. Kaduo, karano kito malewatkan latihan, maka kito pun akan katinggalan materi latihan nan dibarikan dek palatiah kito. Katigo kito bisa sajo indak mandapekkan jam main di partandingan jikok kito cedera. Namun hal nan labiah manakuikkan daripado itu sadoalahnyo adolah cedera dapek mambuek kito manjadi trauma. Dan trauma dapek mambuek kito kahilanga kamampuan.


Katiko alah nio kalua dari tampek penginapan atau hotel ado babarapo tips nan disarankan agar dapek pangunjuang lakuan. Caro iko dilakuan selain mambari keuntungan untuak diri sendiri tapi dapek mambari keuntungan untuak calon pangunjuang salanjuiknyo. Partamo, katiko nio maninggan hotel disarankan untuak pangunjuang mananggaan saruang banta, seprai , salimuik artinyo keadaan kasua nan dikacau. Tujuan dikarojoannyo iko bia pihak hotel dapek labiah murah untuak mangganti peralatan lalok nan awak pakai. Didalam peraturan hotel dipabuliahan untuak mambaok barang-barang mode teh sachet, kopi sachet nan ado inyo sadioan. Lalu, jiko nio maapresiasi labiah ka pihak hotel dapek mambarian tip langsuang ka petugas atau malatakan sajo di kamar.


Drama-drama korea memang identik jo carito-carito romantis atau melow, tapi indak sadonyo baitu. Ado pulo drama nan maangkek tema aksi dan tetap bisa dihadirkan dan dibungkuih menarik sarato sukses pulo di pasaran. Contohnyo sajo drama My Name nan rilis di tahun 2021 lalu. Dramanyo diperankan dek Han So Hee dan Ahn Bo Hyun, Han So Hee sebelumnyo terkenal sasudah main di drama the world of married, sadangkan Ahn Bo Hyun sabalumnyo main di drama itaewon class. Drama my name ko sukses manunjuakan kalau drama korea bisa lo mambuek film aksi nan indak sembarangan. Tiok episode nyo di ramaikan dek adegan-adegan bacakak nan mambuek penonton ikuik tagang. Drama My Name ko bisa ditonton di Netflix atau platform online langganan lainnyo.


Talua dadar marupokan makanan yang gampang dan praktis untuak dimasak. Anak ketek pun bisa mamasaknyo surang. Nan partamo dilakuan adolah manyiapan panggoreangan, minyak, wadah mangocok talua, garam jo taluanyo. Sasudah tu minyak diangekan dengan caro kompor diiduikan, panggoreangan dilatakan diateh kompor. Katiko manunggu minyak angek, talua dipacah dimasuakan ka dalam wadah kamudian ditambah garam sacukuiknyo lalu di kocok sampai garamnyo marato. satalah minyak mulai angek dimasuakan talua tadi ka dalam panci. tunggu talua tadi mulai masak bagian bawahnyo sudah tu dibaliak bia masaknyo rato ateh bawah. Katiko alah diraso masak taluanyo, kamudian diangkek lalu latakan di ateh sariangan bia turun siso minyak yang ado di taluanyo


Banyak pasangan nan hubuangannyo berakhir karano salah paham. Nan laki-aki nyo ma anggap padusi nyo ko ndak sayang ka inyo lai, sdangkan nan padusi nyo ma anggap laki-laki nyo ko nan ndak sayang. Padohal nan tajadi jo pasangan ko ndak suatu masalah nan gadang. Hnayo karano ndak mangarati dengan kesibukan masiang-masiang se kadang mambuek suatu hubuangan tu berakhir. Manuruik pandapek ambo, sabagai urang nan dinilai harmonis dan mampu manjago hubuangan salamo batahun-tahun jo pasangan saliang ma utarokan apo nan diraso tu sangaik paralu dalam suatu hubungan. Katiko sesuatu tu lah di bicarokan mako beko pasti akan basuo banang merahnyo sahinggo keputusan terbaik bisa didapek an.


Kalau hotel minimal lah bintang 3 harusnyo punyo akses internet di dalam kamar. Kadang urang nan manginap di hotel babintang ko urang-urang nan dapek tugas dinas luar nan harus manyiapan bahan presentasi untuak dipresentasikan ka klien nyo bisuak pagi. Kok mesti harus kalua lobby lo untuak mandapek an internet akan agak sedikit manyusahan katiko urang nio sambia baleyeh-leyeh di kamar. Apolai mesti pakai hotspot pribadi dari hp kan kurang maksimal se pelayanan hotel babintang ko rasonyo. Zaman kini ko fasilitas internet memang harus ado di tampek-tampek mode ko. Jangankan di hotel babintang, di kafe-kafe biaso se alah ado fasilitas macam ko. Kan ndak mungkin labiah ranak pelayanan kafe daripado hotel.


Katiko sadang asik bamain sosial media, ado video nan kebetulan lalu tentang hidden gems nan ado disekitar daerah tampek tingga den kini. Tampek nan nampak rancak jo akses jalannyo nan mamungkinkan untuak pai jo motor. Akhianyo den jo kawan pai kasitu. Kami pai mamakai motor. Tampek nan ka kami tuju kini yaitu puncak gagoan. Disiko kami malalui jalan aspal nan khusus onda. Satalah tibo dikaki bukik kami turun dari onda untuak mananjak bukik nan cukuik tinggi tu. Kami mulai manajak jalan pandakian nan dikecekan cukuik seram tapi indak terlalu babahayo. Indak lamo kami mandaki akhianyo kami tibo di lereng bukik nan punyo pemandangan nan rancak dan angin nan sepoi-sepoi. Kami bafoto untuak mangabadian perjalanan kami kasiko untuak ditunjuakkan ka kawan lain.


Tahun Lalu di tanggal 10 Muharram, Dina jo Siska pai manuju Pariaman manggunokan kareta api dari Kota Padang. Inyo pai mancaliak acara adek nan biaso dilakuan katiko tanggal sagiko. Upacara nan disabuik sabagai Upacara Tabuik nan dilakukan di Pariaman. Karano kini adolah acara puncak nan dinamokan “Hoyak Tabuik” mako kami langsuang ka tapi pantai Gondoriah. Tampek nan rami kini dikunjungi dek banyak urang kini adolah tampek palapehan Tabuik ka lauik. Inyo baduo tibo di Pariaman jam 2 siang. Sambia manunggu acara palapehan dimulai gadih nan barasa dari Padang tu mambali makanan dan aksesoris nan banyak urang jua disekitar pantai tasabuik. Sampailah jam satangah 5 sore, duo tabuik nan alah didukuang sambia dihoyak dek banyak urang kini alah nampak dari tapi pantai. Dina samo Siska nan mancaliak tu langsuang maambiak foto untuak dokumentasi hari kini. Dan akhianyo di jam 6 sanjo, tabuik alah talapehan ka lauik.


Mamparingek hari lahia baginda Nabi Besar Muhammad SAW sebagai bantuak manghormati kalahian Nabi Muhammad SAW. Disabuik juo jo namo Maulid Nabi. Jadi ambo jo kawan-kawan maikuik an maulid nabi yang disalanggaroan di masajik dakek sakolah. Memang alah manjadi kebiasoan ambo di masajik ko untuak ikuik maulidan. Sabananyo iko adolah tradisi awak kareno di Arab pun indak ado Maulidan tapi kegiatan awak ko indak lo dilarang. Maulid nabi juo banyak mangandung kebaikan dan kaberkahan didalamnyo dan indak lo batentangan jo Alquran jo sunnah. Mangko dari itu untuak awak umaik muslim untuak mamparbanyak bashalawat apolai katiko Mamparingek i kalahian Nabi Muhammad SAW.


Bisnis kuliner marupokan usaho yang menjanjikan pado maso kini ko. Dari tahun ka tahun, potensi bisnis kuliner indak pernah turun pamor. Bahkan di tangah situasi pandemi babarapo waktu lalu, bisnis makanan masih tetap manguntuangkan. Hal iko disebabkan karano makanan adalah kebutuhan pokok yang penting bagi manusia. Itu sababnyo bisnis kuliner indak pernah kehilangan pasar. Bahkan bisa dikatokan, bisnis di bidang F&B (Food and Beverage) dan potensi bisnis kuliner adalah kategori uasho paliang populer dan manguntuangkan. Salamo masih ado manusia yang mambutuhkan makanan, mako bisnis kuliner akan selalu mampunyoi pelanggan. Khususnyo di Indonesia yang populasi masyarakatnyo gadang, target pasar di bidang kuliner seakan indak ado habisnyo.


Kalau kalian pai liburan apolai sambia manginap-nginap jan lupo untuak mambaok sagalo persiapan nan dibutuahkan. Antaro lain ubek-ubek, kulek-kulek di jalan, paragek mandi, dan baju panuka. Kalau kini ado sesuatu nan ndak kalah penting dan ndak bisa lo untuak dilupoan selain barang-barang nan ambo sabuik an tadi  yaitu kamera. Kalau ndak ado kamera kalian ndak akan bisa maabadikan momen kalian liburan nan bisa kalian jadikan bukti untuak di caliak an ka anak cucu di saat kalian alah gaek nanti. Ndak paralu kamera nan profesional, cukuik jo kamera hp se alah jadi juo. Soalnyo hp kini kameranyo alah rancak-rancak. Oleh karano itu, jan lupo untuak selalu mancas batrai hp kalian supayo selalu siap untuak manggunokan kameranyo.


Untuak mamasak diparaluan api nan dapek manunjang kegiatan sahinggo katiko mamasak awak indak punyo raso waspada berlebih atau risiko kecelakan nan dapek marugian awak. Salah satu nan haruih diparhatian dalam mamasak yaitu kualitas kompor nan sadang digunoan. Ado tando-tando nan dapek dicaliak untuak manilai kualitas kompor gas nan elok dan rusak. Untuak kompor gas nan rusak mampunyoi tando-tando sabagai barikuik, partamo yaitu api nan indak marato. Kaduo acok mangaluaan baun gas taruih maaruih. Katigo, tomobol puta kompos tu rusak sahinggo payah untuak maiduikan api. Tarakhir, yaitu acok indak bafungsi. Maksud indak bafungsi disiko yaitu katiko isi gas masih ado tapi api indak dapek iduik ka kompor. Katiko tando-tando tasabuik alah ado di kompor, mako kompor dapek dinilai sadang indak berkualitas elok atau sadang rusak.


Mangecek an tentang awak nan wajib manyiapkan dana daruraik. Rahman saban satuju kareno manuruik rahman dapek mancegah awak bautang. Dana daruraik yang awak yang kamu miliki dapek mambantu manambal kabutuhan mandesak tanpa paralu bautang. Kareno rahman juo alah mangalaminyo, inyo kanai PHK dek parusahaan inyo. Untuang ado dana daruraik yang inyo siapkan, jadi inyo mangalola pitih tu dari itu. Pakai untuak kabutuhan rumah tanggo jo mambuek usaho. Alhasil kini rahman juo mandapek pitih pamasuak an dari usaho nan inyo jalani. Walaupun rahman alah kanai PHK, tapi rahman indak bautang kareno inyo alah manyiapkan dana daruraik. Jadi awak bisa tabebas dari utang.


Kini media sosial lah balomba-lomba manyadio an filter untuak aplikasinyo. Mulai dari filter-filter nan mambuek bantuak wak labiah rancak di kamera, filter-filter lawak, sampai filter-filter kuis pun ado di babagai macam media sosial. Tujuan dari banyak nyo filter nan disadio an dek babagai macam media sosial ko tantu untuak manarik minaik pengguno supayo mandownload aplikasi tasabuik. Samakin banyak pangguno mako akan samakin sukses lo aplikasinyo. Tapi memang sero lo mamakai filter-filter tu. Apo lai filter nan ado di Tiktok. Kadang kalau ndak ado karajo, ambo pun acok bamain-main filter di Tiktok ko. Sero sanak. Kalau ndak pacayo cubo se sakali. Pasti managiah.


Zaman kini gadangnyo pengaruh budaya lua di Indonesia mambuek mundurnyo atau mulai talupokan.Budaya Indonesia itu sendiri, contohnyo budaya dan mahasiswa yaitu k-pop. Zaman kini banyak nan menggunokan tema Korea atau Barat di dalam pernikahannyo sahinggo budaya asli Indonesia pun mulai tak lupo di acara-acara pernikahan. Selain budaya Korea nan masuk bahkan budaya barat pun Alah mulai masuk. Padahal dengan menggunokan konsep budaya Indonesia atau budaya asli Indonesia itu haruih dilakukan agar indak talupon untuak generasi berikutnyo. Mako dari itu marilah awak sabagai warga negara Indonesia dan mempunyoi baragam budaya yang ado sabagai identitas. Contohnyo malakuan tarian daerah untuak pameriah acara baik itu acara formal maupun acara semi forma